Procena rizika od neusklađenosti poslovanja sa zakonom\nUsluge savetovanja u oblasti transfernih cena odnose se na utvrđivanje ugovorenih cena u transakcijama povezanih lica koja čine deo iste grupacije. Poreski organi Republike Srbije su nedavno pokazali povećano interesovanje za transferne cene i nepostupanje u skladu sa zakonskom regulativom može da izloži poreske obveznike visokim novčanim kaznama. Mi ćemo obaviti pregled vaše prateće dokumentacije o transfernim cenama radi provere usklađenosti vašeg poslovanja sa propisima Republike Srbije u oblasti transfernih cena, kao i identifikovanja oblasti rizika. Neusaglašenost poslovanja sa zakonom može da dovede do spora sa poreskim organima, do rešenja o razrezanom porezu i kamati na iznos manje plaćenog poreza i novčane kazne.\nPoreski obveznici su dužni da uspostave efikasan okvir koji omogućava pripremu dokumentacije neophodne za potrebe „odbrane“ transfernih cena koje su primenjene u transakcijama između povezanih strana.\nŽelite da steknete jasno i strukturirano razumevanje transakcija za povezanim stranama, kao i razumevanje mehanizama formiranja cena;\nŽelite da poboljšate svoje razumevanje kvaliteta postojeće dokumentacije o transfernim cenama, kao i razumevanje oblasti rizika;\nŽelite da steknete bolje razumevanje poreza na dobit pravnih lica i njegovih eventualnih konsekvenci;\nPotrebne su vam smernice i pomoć pri upravljanju identifikovanim poreskim rizicima po osnovu transfernih cena.\nIdentifikovanje transakcija sa povezanim stranama i pomoć u njihovom razumevanju;\nIdentifikovanje transakcija za koje ne postoji prateća dokumentacija;\nPregled postojeće prateće dokumentacije za transakcije dobara i usluga između povezanih strana radi potvrđivanja njihove potpunosti, odnosno identifikovanja oblasti koje zahtevaju izmene i dopune ili, pak, dodatne informacije;\nProcena stepena rizika od neusklađenosti poslovanja sa zakonom i eventualne izloženosti riziku po osnovu poreza na dobit pravnih lica, uključujući rizik od ugovornih kazni i penala;\nIzrada uspešnog plana za rešavanje identifikovanih problema i slabosti, i pomoć u njegovoj implementaciji.


Nova epizoda - Liverpul šalje ponudu za Poljaka - Sportske.net\nNova epizoda - Liverpul šalje ponudu za Poljaka\nZvaničnici Liverpula i Udinezea će se sastati sledeće nedelje, povodom transfera talentovanog Poljaka.\nDokaz da je Henderson bio u ofsajduLiverpul tukao, ali nije dotukao Junajted!Kutinjo je stvarno mađioničar...Đavoli, pa kad i Hauard Veb kaže da je bio penal...Kutinjo, ovo je morao da bude gol!\nKao što se već spekulisalo po engleskim medijima, u poslednjih mesec dana, Pjotr Zjelinski će biti jedna od glavnih želja Jirgena Klopa za sledeću sezonu.\n21-godisnji Poljak igra već drugu sezonu u Empoliju, na pozajmici iz Udinezea i već je svojim odličnim igrama, stigao na radar klubova poput Juventusa, Napolija i Rome.\nSkauti engleskog kluba već nekoliko meseci prate igre Zjelinskog i Klop je dao zeleno svetlo za angažovanje momka, koji je već odigrao preko 50 utakmica u Seriji A i 13 mečeva za A selekciju Poljske.\nZjelinski je pravi univerzalac, može da pokrije više pozicija na sredini terena i predstavlja pravi profil igrača koji Klop traži za sledeću sezonu.\nNemački menadžer se nada da će postići dogovor sa njegovim matičnim klubom pre početka Evropskog prvenstva i tako izbeći moguće interesovanje drugih klubova. Ukoliko ostvari ovaj transfer, pretpostavlja se da će Džo Alen izgubiti mesto u timu.\nPodsetimo, Klop bi trebalo da dobije veliki budžet za letnje transfere, a kao mete, pored Zjelinskog, pominju se golman Barselone Mark Andre Ter Štegen, nezadovoljni kreativac Bajerna Mario Gece, kao i najveća mlada zvezda Bundeslige Leroj Sane.


Bura posle finala se ne stišava: Italijani čekaju test na narkotike (video)\nA. J. - 24.05.2021 - Foto: Tanjug/AP Photo/Peter Dejong\nPredstavnici Italije, grupa „Maneskin“, odneli su u subotu pobedu na prestižnom muzičkom takmičenju Pesma Evrovizije, ali je trijumf ostao u senci skandala i snimka na kome se navodno vidi kako frontmen grupe, Damiano David, pred kamerama konzumira drogu.\nSnimci su izazvali pravu buru u javnosti, a u vezi s njima su se oglasili i organizatori takmičenja i pobednici Eurosonga.\nMenadžment benda je nakon objavljivanja snimaka u javnost demantovao ove navode, a potom je stiglo i saopštenje organizatora u kojem stoji da je pevač Damiano zapravo „sklanjao staklo sa stola“.\nOrganizatori Evrovizie su poručili da će članove grupe testirati na opijate, a na Tviteru je osvanula slika koja bi trebalo da potvrdi da je pevač gurao ili duvao staklo sa stola, na kojoj se jasno vidi da se staklo nalazi svuda oko stola delegacije Italije u grin rumu.\nNa konferenciji za novinare nakon pobede, Davida su pitali da li je konzumirao kokain tokom takmičenja, a on je odgovorio da ne koristi narkotike i da je pitanje verovatno postavljeno jer je jedan član benda „razbio čašu“.\nU današnjem saopštenju Evropske radiodidifuzne unije navodi se da je Damijano David, frontmen grupe Maneskin, najavio da će se „dobrovoljno podvrgnuti testu na narkotike odmah po povratku u Italiju“ i dodao da grupa odlučno odbacuje ove spekulacije i optužbe, prenosi AP.\nMoravac 8 meseci\nČOVEK JE NOSEM ODUVAO SVE ŠTO NE VALJA,SA STOLA…I NASTAVIO DA SE DROGIRA !!!\nNa tom prevazidjenom i zastarelom songu skoro polovina ucesnika se drogiraju, a Italijani su pobedili sa jednom recitacijom zahvaljujuci Italijanima koji se nalaze po celome svetu i slozno su glasali, inace pesma je odvratna


Kolumne & novosti: Tešić ojadio i Zastava oružje\nTešić ojadio i Zastava oružje\nDRŽAVNI REVIZOR UTVRDIO NEPRAVILNOSTI U JOŠ DVE DRŽAVNE FABRIKE NAORUŽANJA\nNema dokaza da su Vektura trans i Partizan tek, koje kontroliše jedan od finansijera SNS, robu nabavljenu od Zastava oružja, prodali po istim cenama po kojima su je platili državnoj firmi iz Kragujevca. Otuda sumnja da je državna fabrika ostala bez više od 400 miliona dinara, i to na isti način na koji je GIM oštetio Krušik\nOtkrića uzbunjivača Aleksandra Obradovića i medija o koruptivnoj trgovini domaćim oružjem privilegovanih privatnih izvoznika koji su ostvarivali prihode na štetu državne namenske industrije, sa svakim svojim novim izveštajem potvrđuje i Državna revizorska institucija. Posle Krušika, DRI je kontrolisao finansijske izveštaje Zastava oružja iz Kragujevca i firme „Milan Blagojević Namenska“ iz Lučana. U slučaju Krušika, revizor je utvrdio da je ovu fabriku za 16,4 miliona dolara oštetilo privatno preduzeće GIM, za koje je posredovao sada pokojni Branko Stefanović, otac doskorašnjeg ministra policije i novog ministra odbrane Nebojše Stefanovića. U izveštaju za Zastava oružje pak DRI je izrazio sumnju da su na isti način ovu fabriku oštetile firme privatnog trgovca oružjem i finansijera SNS-a Slobodana Tešića.\nNaime, kako se navodi u izveštaju DRI, Vektura trans (Vectura Trans) i Partizan tek (Partizan Tech), dve firme pod kontrolom Tešića, sa kojima je Zastava oružje imala komisione ugovore o izvozu svojih proizvoda tokom 2019, nisu dostavile dokumentaciju kojom bi potvrdile koliko su zaradile od te prodaje, čime je moguće oštećena državna fabrika namenske industrije iz Kragujevca. U prošloj godini, Zastava oružje imala je sklopljenje komisione ugovore sa devet firmi. Sve one su, osim Vekture trans i Partizan teka, na zahtev Zastave oružja, tokom revizorske kontrole dostavile dodatnu dokumentaciju. Imajući u vidu da ne postoji dokaz da su ove dve firme proizvode Zastava oružja prodale po ugovorenoj komisionoj ceni, DRI je izneo sumnju u verodostojnost prikazanog prihoda po ovom osnovu u iznosu od oko 410,9 miliona dinara.\n„U postupku revizije utvrđeno je da je Društvo (Zastava oružje) evidentiralo prihode od prodaje gotovih proizvoda i usluga na inostranom tržištu, koji su ostvareni prodajom preko navedenih komisionara, na osnovu faktura izdatih ovim komisionarima, bez pribavljenog obračuna komisione prodaje sa pratećom dokumentacijom u vezi realizacije komisionog posla“, navodi se u izveštaju DRI. Takođe se precizira da nisu dostavljeni ugovori sa ino-kupcem, izvozne dozvole, dokumentacija u vezi sa naplatom, kao i dokumentacija o nastalim troškovima u vezi sa komisionim poslom: prevoz, carina, osiguranje, provizije, kao i dokazi o isplati nastalih troškova. Zbog svega toga DRI otvoreno sumnja da „postoji rizik da Zastava oružju nisu prenete sve koristi od obavljenog komisionog posla realizovanog po povoljnijim uslovima od uslova predviđenih komisionim ugovorom“.\nUkoliko firma ima licencu za trgovinu naoružanjem i vojnom opremom, kao što su imale GIM i Tešićeve firme, ona sa nekom od domaćih fabrika naoružanja i vojne opreme može da sklopi samo komisioni ugovor. To znači da kada kupac (uglavnom iz inostranstva) plati robu, trgovac dobija komisionu proviziju (obično oko pet odsto), a proizvođač (neka od fabrika namenske industrije) ostatak novca. Revizor je utvrdio da je GIM oružje Krušika prodavao inostranim kupcima skuplje, a da razliku od ugovorene komisione i ostvarene cene nije uplatio Krušiku. DRI sumnja i da je na isti način bez profita ostala i Zastava oružje po osnovu ugovora sklopljenih sa Tešićevim preduzećima.\nRevizor navodi da je Zastava oružje sa Vekturom sklopila dva ugovora vredna ukupno 1,3 miliona evra i da to preduzeće ni nakon zahteva ove fabrike nije dostavilo dodatnu traženu dokumentaciju. Partizan tek je sa Zastava oružjem sklopio ugovore vredne oko 2,18 miliona evra, ali nije dostavio zaključene ugovore sa kupcima u inostranstvu. Revizor zaključuje da nijedna firma nije pružila dokaz da je prodajna cena bila ista kao ona iz komisionog ugovora.\nDržavna firma iz Kragujevca je, kako navodi revizor, prikazala da su prihodi od prodaje gotovih proizvoda i usluga na inostranom tržištu prošle godine iznosili 2.346,47 miliona dinara ili nepunih 20 miliona evra. Od toga na prihode od prodaje preko komisionara otpada čak 1.513,57 miliona dinara, ili skoro dve trećine ukupnih prihoda.\nSudeći po izveštaju DRI, i u Zastava oružju je bila raširena praksa iz Krušika da privatnici preprodaju oružje po većim cenama od ugovorenih i da razliku nezakonito zadrže za sebe. Revizor je, naime, utvrdio da je Zastava oružje priznala dodatne toškove firmama Beatronik suplaj (Beatronic supply) od 655.430 evra i Vip global logistiku (Vip Global Logistics) od 235.195 evra na ime navodnog angažovanja konsultanata, iako bi prema komisionim ugovorima taj trošak, i ako ga ima, trebalo da snosi izvoznik-komisionar, a ne proizvođač.\nOpširnije u štampanom izdanju NIN-a od 29.10.2020.


Krivokapić: Crna Gora posvećena članica NATO-a\nTanjug 5. juna 2021. 09:36\nBEOGRAD – Crnogorski premijer Zdravko Krivokapić izjavio je danas, povodom četvrte godišnjice članstva Crne Gore u NATO-u, da je ona stabilna, pouzdana i posvećena članica Alijanse\ni da to ojačava njenu poziciju i olakšava njen put ka Evropskoj uniji.\nKako je saopšteno iz njegovog kabineta, u poruci građankama i građanima Crne Gore, Krivokapić je ocenio da je ulaskom 5. juna 2017. godine u NATO „ispunjen jedan od najvažnijih spoljnopolitičkih prioriteta Crne Gore, i trajno osigurano njeno mesto u evroatlantskoj porodici država“.\n„Vlada na čijem sam čelu, kao i političke partije koje čine parlamentarnu većinu, već su se na početku mandata obavezale da će nastaviti da jačaju naš doprinos NATO-u. Na ovaj način smo željeli da pokažemo da nepokolebljivo ostajemo privrženi Alijansi, i našim evropskim stremljenjima“, naveo je Krivokapić.\nOn je dodao da integraciju u EU i članstvo u NATO-u vidi, što potvrđuje i iskustvo drugih zemalja, kao „jedan isti put“ na kom se teži identičnim vrednostima – demokratiji, ljudskim pravima, individualnim slobodama, vladavini prava“.\nCrna Gora opredelila se za ove vrednosti jer su one „mera boljeg i kvalitetnijeg života i jedina vodilja ka svetlijoj budućnosti za nas i našu decu“, istakao je crnogorski premijer.\n„Aktivno učestvujemo u sprovođenju politika NATO-a, u želji da doprinesemo miru i stabilnosti u našem regionu, Evropi, ali i globalno. Želim da naglasim da Crna Gora nastavlja svoje učešće u misiji KFOR na Kosovu. Našim angažovanjem nastojimo da omogućimo bezbedno okruženje i slobodu kretanja za sve ljude na Kosovu, u skladu sa rezolucijom Ujedinjenih nacija 1244, koja definiše mandat NATO-a“, rekao je Krivokapić.\nOn je ukazao i da je Crna Gora velikim zalaganjem svih uspela da situaciju s korona virusom stavimo pod kontrolu i vakcinišemo dobar dio stanovništva, i podsetio da je u tome imala veliku pomoć NATO-a.\n„Ujedinjeni kao narod Crne Gore, ali i kao region. Jedinstveni na putu ka Evropskoj uniji, i jedinstveni u naporima da naša društva i sisteme reformišimo, učinimo efikasnijim, prosperitetnijim i boljim“, rekao je Krivokapić..\nIstakao je da je Crna Gora, kao članica NATO-a i buduća članica Evropske unije, u potpunosti privržena ispunjavanju ovog cilja.\n„Današnja godišnjica članstva u NATO-u podseća nas da reforme sprovodimo zbog kvalitetnijeg života naših građana što treba da bude ideja vodilja i u nastavku našeg evropskog puta“, zaključio je crngorski premijer.


Crnogorski privrednici ove mjere smatraju prioritetnim kako bi se oporavili od korona krize – Mladi Nikšića\nCrnogorski privrednici ove mjere smatraju prioritetnim kako bi se oporavili od korona krize\nGarancije države od najmanje 70 odsto iznosa kredita privrednim subjektima kojima je bio zabranjen rad shodno privremenim mjerama ili im je značajno smanjen obim poslovanja, produžetak moratorijuma, odlaganje rokova za plaćanje dospjelih poreskih obaveza po osnovu svih vrsta poreza-samo su neke od mjera koje Unija poslodavaca predlaže Vladi u sklopu trećeg paketa podrške privredi.\nNaime, kako bi pomogla oporavak crnogorske privrede Unija poslodavaca Crne Gore je pripremila Inovirani (treći) predlog mjera za podršku privredi – dokument koji je kreiran na osnovu iskazanih zahtjeva i potreba poslodavaca – članova UPCG, kao i rezultata istraživanja UPCG “Uticaj COVID-19 krize na poslovanje crnogorskih privrednika” sprovedenog uz tehničku podršku International Labour Organization i u partnerstvu sa EBRD Support for Small Businesses in Montenegro.\nKoje mjere predlažu\nECB, MMF i EIB su zvanično najavile uvećanje iznosa sredstava pomoći za zemlje zapadnog Balkana, čime se, stvaraju uslovi za obezbjeđenje povoljnijih kreditnih sredstava.\n“Shodno tome, neophodno je obezbijediti garancije države od najmanje 70 odsto iznosa kredita privrednim subjektima kojima je bio zabranjen rad shodno privremenim mjerama ili im je značajno smanjen obim poslovanja, što bi stvorilo uslove da IRF i poslovne banke mogu kreirati povoljnije kreditne linije, sa lakšim pristupom kreditima i nižim kamatnim stopama”, navode u UPCG.\nU UPCG smatraju da garancije Vlade i CBCG, za plasmane IRF-a i poslovnih banaka, treba opredjeljivati srazmjerno tržišnom učešću svake pojedine banke u Crnoj Gori, uz istovremeno ograničenje da tako date garancije ne mogu iznositi više od 40 odsto ukupnog plasmana banke.\n“U okviru opisanog aranžmana sa IRF i poslovnim bankama, Vlada i CBCG treba unaprijed, precizno da definišu uslove: kamatnu stopu (koja mora biti fiksna), grejs period (minimum 12 mjeseci), rok otplate (minimum 36 mjeseci)”, ocjenjuju u UPCG.\nCrnogorski poslodavci smatraju da je potrebno izvršiti analizu stanja i mogućih scenarija, kako bi se, zavisno od stepena ugroženosti, srazmjerno opredjeljivala sredstva podrške po privrednim granama i sektorima unutar istih.\n“U okviru prethodnih predloga, obezbijediti izvore i opredijeliti sredstva beskamatne podrške za preduzetnike, mikro i MSP koja posluju u ugroženim sektorima, s ciljem da im se osigura obrtni kapital. IRF da izvrši korekciju i smanjenje kamatnih stopa za postojeće zajmove u odnosu na stepen ugroženosti konkretnog privrednog subjekta i izvrši izmjene kriterijuma za dodjelu kredita radi veće obuhvatnosti privrednih subjekata (po djelatnostima) za odobravanje kredita”, navode poslodavci.\nTakođe, ističu, IRF i poslovne banke treba da obezbijede produžetak moratorijuma na otplatu kreditnih obaveza za privredne subjekte, do noramlizacije uslova poslovanja.\nCrnogorski poslodavci smatraju da je potrebno obezbijediti odlaganje rokova za plaćanje dospjelih poreskih obaveza po osnovu svih vrsta poreza (uključujući i sve pripadajuće doprinose na lična primanja nastalih od dana stupanja na snagu privremenih mjera) uz mogućnost plaćanja u minimum 24 rate.\n“Osloboditi privredne subjekte plaćanja lokalnih komunalnih taksi, naknada za korišćenje puta za pristup komercijalnim objektima za 2020. godinu, osloboditi (ili odložiti) plaćanja poreza na nepokretnost privredne subjekte kojima je privremenim mjerama zabranjen rad”, navode oni.\nKažu i da je potrebno revidirati cijene komunalnih usluga izvršti zavisno od toga da li su objekti radili ili ne.\n“Sve obveznike osloboditi plaćanja članskog doprinosa turističkim organizacijama za 2020. godinu”, saopštili su poslodavci.\nTakođe ističu da je neophodno osloboditi privredne subjekte iz sektora turizma i ugostiteljstva naknada za korišćenje privremenih objekata u zoni morskog dobra i zoni nacionalnih parkova za 2020. godinu.\n“Za vrijeme trajanja vanrednih okolnosti i najmanje dva (2) mjeseca nakon ukidanja privremenih mjera Vlade, kontrolama koje vrše Poreska uprava i Uprava za inspekcijske poslove, prioritet dati preventivnim mjerama –\nizricanju upozorenja i opomena”, navode oni.\nCrnogorski poslodavci ističu da je potrebno obezbijediti odloženo plaćanje carine i PDV-a na 90 dana, i da to bude kontinuirana mjera u ciklusima, do normalizacije privrednih i novčanih tokova.\n“Omogućiti da se, uz konsultacije sa predstavnicima privrednih subjekata i lokalne uprave, sačini model multilateralne kompenzacije i pozove na izmirenje međusobnih obaveza između privrednih subjekata, te između\nprivrednih subjekata i države i organa lokalne samouprave”, navode.\nTržište rada i održivost radnih mjesta\nDalje smatraju da je neophodno donijeti poseban zakon kojim bi bili uređeni radno-pravni odnosi u vanrednim okolnostima ili izvršiti hitne izmjene Zakona o radu i uskladiti njegove odrebe sa potrebom postupanja u vanrednim okolnostima (npr. doraditi institut prekida rada, pojednostaviti procedure za uvođenje rada od kuće, nepunog i skraćenog radnog vremena itd).\nPotrebno je, kažu, preispitati troškove rada i pojedine stavke u vezi troškova zarada (pripadajući doprinosi) smanjiti do kraja godine.\n“Preduzetnicima i kompanijama kojima je uslijed privremenih mjera bio zabranjen rad, obezbijediti subvenciju 100% minimalne neto zarade zaposlenih u toku 6 mjeseci (alternative 3 mjeseca) i nakon isteka zabrane rada, odnosno ugroženim djelatnostima 50% minimalne neto zarade zaposlenih 3 mjeseca nakon isteka zabrane rada, uz odloženo plaćanje poreza i doprinosa za sve te subjekte na 24 mjesečne rate nakon isteka privremenih mjera”, ističu u UPCG.\nCrnogorski poslodavci traže uvođenje niže stope PDV od 7 odsto na promet usluga smještaja ili smještaja s uslugom pripremanja i usluživanja hrane i bezalkoholnih negaziranih pića i vode u hotelima ili objektima slične namjene, što je predlog koji je UPCG još ranije dostavila resornom ministarstvu za izmjene Zakona o PDV); povećanje iznosa od 18.000 eura ostvarenog prometa kao uslova za obaveznu PDV registraciju na (najmanje) 30.000 eura.\n“Najveću korist od povećanja ovog praga imali bi preduzetnici i mikro preduzeća koji se trenutno nalaze u najtežoj situaciji što se tiče opstanka poslovanja. Danom ulaska u PDV sistem, njihova roba i usluge postaju skuplje za 21 odsto, ulaze u vrlo zahtjevnu i neizvjesnu tržišnu utakmicu sa velikim privrednim subjektima i najveći broj njih ubrzo zapada u poslovne probleme i nelikvidnost”, ističu u UPCG.\nPodsjećaju da ovi problemi egzistiraju od ranije, a dodatno su izraženi u novonasatlim okolnostima.\nTraže i da se svi nadležni državni organi sa najvećom pažnjom i punim kapacitetima posvete preduzimanju konkretnih mjera i aktivnosti na suzbijanju sive ekonomije.\n“Razmjere ove negativne pojave su na nedopustivo visokom nivou, pri čemu i zvanični podaci nadležnih organa pokazuju da ista ima trend rasta”, navode u UPCG.\nTraže i da se prilikom izmjena Zakona o porezu na dodatu vrijednost (koje su u toku), s dužnom pažnjom razmotre predlozi koje je UPCG ranije dostavila resornom ministarstvu i NKT-u.\nPočeli sa radom poštujući definisane mjere\nJU OŠ “Mileva Lajović Lalatović” organizovala dodjelu “Luča”


Inzkov zakon je objavljen u Službenim novinama, pa je tako stupio na snagu 28. jula.\nIz Tužilaštva Bosne i Hercegovine, kažu da još uvijek nemaju informaciju o prijavi koju je navodno član Predsjedništva BiH Milorad Dodik podnio sam protiv sebe zbog negiranja genocida.\nIz ove pravosudne institucije pojasnili su da mailom još uvijek nije stigla prijava, ali da postoji mogućnost da je poslana na drugi način, ali potvrde informacije još uvijek nema – piše Radiosarajevo.ba.\nPodsjećamo, Dodik je jučer kazao da je to uradio da “rastereti muslimane koji bi mogli biti izloženi pritisku i zahtjevima svojih političkih vođa, kod kojih su prema Srbima prisutna usijana osjećanja i mrzotvorni stavovi, da protiv njega podnesu krivičnu prijavu”.\nValentin Inzko, odlazeći visoki predstavnik u BiH, 23. jula je objavio da je iskoristio bonske ovlasti i nametnuo dopune Krivičnog zakona BiH kojima se zabranjuje negiranje genocida.\nZakon je objavljen u Službenim novinama, pa je tako stupio na snagu 28. jula.


Počinje serijal radijskih emisija “EU je tu” na radiju Antena M | EUME\nNaslovnica Info Najave Počinje serijal radijskih emisija "EU je tu" na radiju Antena M\nPočinje serijal radijskih emisija “EU je tu” na radiju Antena M\nPribližavamo vam Evropsku uniju i kroz serijal radijskih emisija „EU je tu“. Prva emisija, koja je na programu radija AntenaM u srijedu, 27. maja, u 10h, baviće se jednim od najzahtjevnijih pregovaračkih poglavlja 27 – Životna sredina.\nPregovarač za Poglavlje 27 – državna sekretarka u Ministarstvo održivog razvoja i turizma Daliborka Pejović i član radne grupe Nataša Kovačević iz Green Home govoriće o tome na čemu se bazira politika životne sredine u EU, dokle smo stigli u pregovoračkom procesu, koji su benefiti članstva u ovoj oblasti i drugim temama.\nEmisija je dio projekta “Informisanje javnosti o evropskim integracijama i podršci IPA u Crnoj Gori“. Projekat sprovodi British Council Montenegro u saradnji sa Ministarstvom vanjskih poslova i evropskih integracija (MVPEI), a finansiraju Delegacija Evropske unije u Crnoj Gori British Embassy Podgorica i MVPEI.


Objavljeno utorak, 24 decembar 2013 23:49\nZapočeli su radovi na izgradnji objekta Poliklinike i Urgentnog centra Opšte bolnice Berane. Kako je planirano, radovi ukupne vrijednosti od oko 1.900.000 eura trebalo bi da budu okončani do kraja oktobra 2014. godine, čime će biti zaokružena zdravstvena ponuda za građane Berana, ali i opština iz okruženja.\nObjekat Poliklinike i Urgentnog centra nalaziće se u jednoj od lamela beranskog Doma zdravlja i prostiraće se na površini od 3.111 metara kvadratnih.\nKako je za „Espona“ saopštio Dejan Ćorac -pomoćnik direktora beranskog Doma zdravlja, projekat predviđa da ta zdravstvena ustanova dobije novih 1.200 metara kvadratnih korisnog prostora, dok će oko 1.900 kvadrata pripasti Opštoj bolnici u tom gradu.\n„Kada budu završeni radovi na izgradnji objekta, Dom zdravlja će u njemu smjestiti Centar za djecu sa posebnim potrebama, Centar za mentalno zdravlje, Centar za prevenciju u okviru kojeg će raditi Higijensko-epidemiološka služba, populaciono i savjetovalište za mlade, Mikrobiološka laboratorija i Jedinica za fizikalnu terapiju primarnog nivoa“, naglasio je Ćorac.\nU 1.900 metara kvadratnih korisnog prostora koji će dobiti Opšta bolnica, biće smještena Poliklinika i Urgentni centar, centralna apoteka i administracija.\nPodsjetimo, objekat u kojem će se nalaziti Poliklinika počeo je da se gradi krajem 70-tih i početkom 80-tih godina prošlog vijeka, za potrebe tadašnjeg Medicinskog centra Ivangrad.\nNakon dvije decenije njegovog propadanja, u drugoj polovini 90-tih godina, jedna od četiri lamele - Lamela "A" je rekonstruisana i dovršena je njena izgradnja i u njoj se sada nalazi Dom zdravlja.\nU lamelama "C" i "D" privode su kraju radovi na izgradnji Univerzitetskog centra, čija je izgradnja, na više od 3.000 kvadrata, započeta 2009. godine, da bi radovi na četvrtoj - Lameli "B" bili započeti prije nekoliko dana i u njoj će biti smještena Poliklinika i Urgentni centar.


18-09-2018 16:47 Ratni izveštaji Sirija / Irak Svet Planeta\nIslamska država je pokrenula veliki napad u oblasti Al-Safa u južnoj Siriji u pokušaju da probije opkoljeni džep.\nIslamska država je započela napad u ponedeljak ujutru pokušavajući da se probije kroz položaje Sirijske arapske vojske (SAA) i Nacionalnih odbrambenih snaga (NDF) duž puta blizu velikog brda Barakat. Nakon žestoke borbe koja je trajala najmanje četiri sata, sirijska vojska i Nacionalne odbrambene snage uspeli su u potpunosti da odbiju napad Islamske države što je dovelo do velikog broja mrtvih džihadista.\nPrema vojnom izvoru u gradu Svejda, Sirijska arapska vojska i Nacionalne odbrambene snage pokrenule su brzi kontranapad ubrzo nakon neuspelog napada Islamske države. Izvor je dodao da Sirijska arapska vojska i Nacionalne odbrambene snage pokušavaju da napreduju na dve različite ose u regionu Al-Safa.\nPogledajte OVDE kako će izgledati Idlib nakon uspostave demilitarizovane zone.


Agencija za sigurnost hrane Bosne i Hercegovine je, odmah po saznanju o zabrani uvoza u Srbiju jednog lota (br. lota: 6001791) proizvoda „HIP Bio Instant kašica – pirinčane pahuljice“, 20g neto, izvoznika HIPP GmbH&Co. Export KG Austrija, zbog utvrđene nedozvoljene količine arsena, dostavila nadležnim inspekcijskim organima entiteta i Brčko distrikta BiH sve informacije kojima raspolaže, te zatražila od istih da provjere da li je eventualno došlo do uvoza spornog lota navedenog proizvoda u Bosnu i Hercegovinu.\nObzirom da je riječ o hrani namijenjenoj osjetljivoj populaciji stanovništva, upućen je i zahtjev uvozniku proizvoda iz asortimana HIPP-a za područje Bosne i Hercegovine da izvrši provjeru i hitno dostavi Agenciji informaciju o eventualnom uvozu i daljnjoj distribuciji spornog lota proizvoda na tržište Bosne i Hercegovine.\nNakon izjašnjenja uvoznika, okončanja provjera koje trenutno provode nadležni inspekcijski organi i prijema povratnih informacija izvijestit ćemo potrošače da li je bilo uvoza spornog lota navedenog proizvoda u Bosnu i Hercegovinu.\nU međuvremenu, potrošačima koji eventualno posjeduju navedeni sporni lot proizvoda (6001791) preporučujemo da se isti ne konzumira, te da obavijeste nadležni inspekcijski organ prema mjestu prebivališta. Molimo da isto poduzmete i u slučaju da na policama trgovina primijetite navedeni sporni lot proizvoda.\nU skladu sa Pravilnikom o maksimalno dozvoljenim količinama za određene kontaminante u hrani („Službeni glasnik BiH“, br. 68/14 i 79/16), maksimalno dozvoljena količina arsena u dječjoj hrani na bazi voća, povrća i žitarica za dojenčad i malu djecu iznosi 0,1 mg/kg.


O nama - Eurodubs\nNASLOVNABlogFotoVideoKluboviShop\tYou are here : Home / Eurodubs ekipa\nO nama\tWritten by Eurodubs Crew\nEurodubs je prvenstveno foto i vide ekipa koja prati ljubitelje sportskih i modifikovanih automobila, njihove projekte i skupove prvenstveno u regionu ali i Evropi. Putem našeg sajta trudimo se da iz gomile "tuniranih" i "stajliranih" automobila izdvojimo one najbolje, očuvane i sređene sa ukusom i time barem malo doprinesemo napretku u ovom delu Evrope kada su u pitanju modifikovani automobili.\nUvek u potrazi za novim\nPored fotografija i video klipova na našem sajtu možete pronaći i edukativne tekstove kroz koje pokušavamo da usmerimo mlađe i one koji tek počinje da zahvata ovo "ludilo". Kažemo ludilo jer je, gledajući sa strane, u današnje vreme ludo trošiti novac na automobil ili što je još luđe izdvojiti novac za zaseban automobil na koji ćete montirati tvrdo vešanje, prevelike točkove, ubaciti novi motor, prefatbati kompletnog, izbaciti zadnja sedišta i slično. Baš zbog tog nedostatka novca, ljudi skrenu sa puta. Zbog toga smo tu mi, da primerima pokažemo šta se ceni i kako treba. Promocija klubova Eurodubs se trudi da kroz posećivanje skupova i objavljivanjem foto i video reportaža pomogne klubovima u promociji. Trudimo se da izaberemo najbolje i najinteresantnije skupove kojima ćemo prisustvovati jer nismo u mogućnosti da budemo svuda. Takodje kroz intervjue čelnih ljudi u klubovima pokušavamo da javnost upoznamo sa postojanjem i ciljevima istih- Eurodubs wear\nU drugoj godini postojanja (2012) pokrenuli smo Eurodubs wear, odnosno prvu kolekciju Eurodubs majica. Naše majice ćete uvek prepoznati po etiketi sa unutrašnje strane, na rukavu ili logotipu na leđima. Majice su svakako prepoznatljive jer ne koristimo tuđe aplikacije (dizajn) već se naš kreativni tim drži svojih kreacija. Ukoliko već niste pogledajte šta sve imamo za vas u online prodavnici.\nSaradnja sa firmama i organizacijama\nRaspoloženi smo za poslovnu saradnju, ukoliko delite ciljnu grupu sa nama (muškarci, ljubitelji automobila), imate proizvod ili uslugu koju želite da predstavimo promovišemo obratite nam se kroz kontakt stranicu. Više informacija o saradnji kako online tako i offline možete saznati ovde. Rate this item\nLast modified on\tSaturday, 03 August 2013 12:13\nTweet\tEurodubs Crew\nEurodubs ekipa koja održava ovaj sajt, prisustvuje i izveštava vas sa skupova širom Evrope i pokušava da Vam predstavi najzanimljivije automobile iz regiona. Website: eurodubs.com\nLatest from Eurodubs Crew\nNišta nije teško kada se ima volje\nGolf MK2 VR6 - Veljko\nVW Golf MK3 - Enes\nBMW E36 - Slobodan Dimitrijević\nVW Golf MK2 - Luka Šundić\nMarketing Pretraga »\nback to top\tNovi video\t1\nWagenfest #04 - 2013\tVW Golf MK1 1.8 16V KR - Vladi…\tTaxi Bar tuning show - Gradišk…\tVW Golf mk2 VR6 - Miloš Maraš\tLO Street Life #02\tWRRT Styling show Vršac 2012\tVW Tuning Show Karlovac 2012\tBudimpešta Tuning Show 2012\tTwitter Vimeo Facebook YouTube\nVANA Servis FelniAuto Servis GRUNF\nEurodubs je prvenstveno foto i vide ekipa koja prati ljubitelje sportskih i modifikovanih automobila... Saznajte više o nama.\nAll content on this web site is owned by Eurodubs.com and therefore protected by copytight law


Prevođenje sa italijanskog na portugalski jezik\nPrevodi materijala sa italijanskog na portugalski jezik\nPrevod sa italijanskog na portugalski\nPrevodi materijala sa italijanskog na portugalski jezik - Audio verzija\nBesplatni online prevod sa italijanskog na portugalski jezik\nZa online prevod sa italijanskog na portugalski jezik ne garantujemo kvalitet. Prevod na ovaj način ne može biti 100% tačan. Najbolje je da se obratite našem najbližem centru za tačan prevod.\nPrevodilački centar Akademije Oxford u svom timu ima stručnjake koji svim klijentima kojima je to potrebno pružaju uslugu prevođenja različitih materijala sa italijanskog na portugalski jezik. Osim profesionalnog odnosa prema klijentima, te kvalitetno urađenog prevoda, poznati smo i po odličnim uslovima, sa stanovišta cena i rekova za izradu prevoda.\nPored toga što kod nas možete dobiti uslugu pismenog prevoda svih sadržaja, bez obzira da li su u pitanju dokumenta koja se predaju nadležnim institucijama ili popularistički tekstovi, časopisi i knjige, naši prevodioci i sudski tumači su usmereni i na pružanje usluge usmenog prevoda: konsekutivnog, simultanog i prevođenja pomoću šapata. Za bilo koji način prevođenja na poslovnom sastanku, konferenciji ili u nekoj drugoj prilici da se odlučite, potpuno smo sigurni da ćete biti zadovoljni kvalitetom rada naših zaposlenih, ali i cenama koje vam nudimo za ovakvu vrstu usluge.\nAko organizujete neku međunarodnu konferenciju ili drugi sličan događaj, kod nas možete i da iznajmite opremu za simultano prevođenje poslednje generacije, a po cenama koje su u najmanju ruku pristupačne. Zato ne oklevajte da nam pošaljete detalje o događaju, kako bi vam naši stručnjaci na osnovu njih izradili najpovoljniju ponudu za iznajmljivanje ove opreme i time vas u potpunosti rasteretili velikog dela brige oko organzacije.\nUz sve navedeno, možete nam se obratiti u slučaju da niste zadovoljni prevedenim sadržajem koji je radio neko drugi, a mi ćemo uraditi redakturu, odnosno korekturu i lekturu takvog materijala i dati vam prevod kakav ste želeli.\nProfesionalno prevođenje dokumenata sa italijanskog jezika na portugalski\nNajveći broj zahteva naših klijenata kojima je potreban prevod sa italijanskog na portugalski jezik se odnosi na prevođenje dokumenata. A mi osim ličnih i poslovnih, prevodimo i mnoga druga dokumenta, poput: sudskih presuda, žalbi i rešenja, ugovora, ali i svih onih potvrda, izjava, uverenja i saglasnosti koje su klijenti u obavezi da predaju nadležnim službama.\nIzvod iz matične knjige rođenih, ali i venačnih i umrlih, lična karta, pasoš, uverenje o državljanstvu, te potvrda o prebivalištu samo su neki od dokumenata za koje ćemo izraditi prevod sa italijanskog na portugalski. Tu su još i prevodi: osnivačkog akta i statuta preduzeća, bilansa stanja i uspeha, rešenja o osnivanju, godišnjih poslovnih, ali i revizorskih izveštaja i mnogih drugih dokumenata koja spadaju u oblast poslovnih.\nImajte na umu da samo prevod jednog dokumenta praktično ne zanči ništa dok taj isti prevod ne overi zvaničan sudski tumač za određeni jezik, a u ovom slučaju italijanski ili portugalski. Međutim, jedino od vašeg zahteva vezano za pravac prevoda zavisi koji će od njih biti dužan da izvrši overu.\nSama činjanica da na jednom mestu možete da dobijete i prevod i overu prevedenog dokumenta, Prevodilački centar Akademije Oxford svrstava u red najboljih, uzevši u obzir da brine o potrebama klijenata i maksimalno štedi njihovo vreme.\nNe zaboravite samo da prilikom dostavljanja materijala na prevod, obavezno dostavite i original određenog dokumenta na uvid, kako bi sudski tumač mogao da se uveri u istovetnost prevoda i originala, te stavi svoj pečat i time praktično omogući klijentu da dobije dokument koji je u potpunosti validan sa pravnog stanovišta.\nPrevod tekstova sa italijanskog na portugalski jezik\nBilo koja da je tematika i složenost, odnosno dužina teksta u pitanju za koji želite da dobijete prevod sa italijanskog jezika na portugalski, naši prevodioci će mu pristupiti profesionalno i u optimalno kratkom roku za vas izraditi njegov prevod u željenom smeru.\nOsim tekstova iz oblasti politike, ekonomije i prava, možemo za vas izvršiti i prevode tekstova iz oblasti: turizma, ekologije i zaštite životne sredine, bankarstva, informacionih tehnologija, menadžmenta, finansija, ali i filozofije, sociologije i psihologije, kao i komunikologije i mnogih drugih društvenih i prirodnih nauka.\nPrevodi naučnih radova sa italijanskog na portugalski\nNe samo da naši prevodioci i sudski tumači prevode naučne radove i istraživanja sa italijanskog na portugalski jezik, već vas kod nas očekuju i prevodi dokumentacije za tender, ali i medicinske i tehničke dokumentacije, te građevinskih projekata.\nNa vaš zahtev prevodimo i lekarske nalaze, specifikacije farmaceutskih proizvoda, ali i uputstva za upotrebu i deklaracije proizvoda, te uputstva za lekove i karaketristike proizvoda. Takođe, naši prevodioci i sudsi tumači su specijalizovani i za prevod diplome i dodatka diplomi, ali i svedočanstava završenih razreda osnovne i srednje škole, kao i seminarskih i diplomskih radova i to po najpristupačnijim uslovima, sa stanovišta cene i rokova.\nPrevodimo i knjige (poezija, proza, beletristika, romani), časopise, ali i novinske članke i sve druge sadržaje sa italijanskog na portugalski jezik.\nTitlovanje i sinhronizacija materijala sa italijanskog na portugalski jezik\nUz uslugu prevoda svih vrsta video i audio materijala sa italijanskog jezika na portugalski, u našem timu su i profesionalni titleri kao i oni stručnjaci koji su zaduženi za sinhronizaciju prevedenih sadržaja. Praktično gledano, to znači da vas na jednom mestu očekuju prevodi, titlovanje i sinhronizacija emisija, serija i filmova, ali i video i audio reklama, te svih drugih sadržaja za koje vam je potreban prevod sa italijanskog na portugalski jezik.\nTakođe, Prevodilački centar Akademije Oxford vam nudi i profesionalan prevod web sajtova, softverskih programa i aplikacija, te online kataloga i web prodavnica. A kod nas možete dobiti i prevod bukvalno svih materijala iz oblasti marketinga, počev od flajera i kataloga, preko plakata i brošura, pa do PR tekstova. Svesni činjenice da je oblast marketinga vrlo osetljiva po pitanju prevoda, te da je neophodno da se i u prevedenom materijalu nalazi određena marketinška poruka koja postoji u originalnom tekstu, pažljivo smo odabrali one prevodioce i sudske tumače koji uz visok nivo kvalifikacija poseduju i sasvim dodovljno iskustva da ovakvu vrstu materijala prevedu sa italijanskog na portugalski na pravi način.\nza italijanski i portugalski jezik


Obaveza je Ministarstva kulture i informisanja, kreatora javnih politika u oblasti kulture, da bez odlaganja precizno uredi obaveze Republike, autonomne pokrajine, jedinice lokalne samouprave, reprezentativnih udruženja i samostalnih umetnika u odnosu na uplatu doprinosa, kako bi se izbegla dalja konfuzija i šteta po građane.\nTakva obaveza stoji i na Gradu Beogradu, u delu koji se odnosi na bliže uslove i način sticanja prava na uplatu doprinosa za zdravstveno i penzijsko - invalidsko osiguranje za samostalne umetnike, stoji u utvrđenju sa preporukama Zaštitnika građana koje je upućeno ovim organima.\nKako je navedeno, Ombudsman je na osnovu pritužbi samostalnih umetnika preporučio mere koje Ministarstvo kulture i informisanja, ali i grad Beograd treba da sprovedu kako bi se otklonili propusti, jer u zakonski predviđenom roku nisu doneli propis koji uređuje sticanje svojstva samostalnog umetnika, niti su kontrolisali uplatu obaveznih doprinosa umetnicima.\nMinistarstvo kulture i informisanja načinilo je propuste u radu koji se ogledaju u tome što:\nu zakonom predviđenom roku nije donelo propis koji uređuje postupak sticanja svojstva samostalnog umetnika;\nnije vršilo nadzor nad primenom Zakona o kulturi ("Sl. glasnik RS", br. 72/2009 i 13/2016)u vezi sa uplatom doprinosa za obavezno socijalno osiguranje samostalih umetnika;\nnije, zajedno sa drugim organima, preduzelo mere radi utvrđivanja razloga nastanka dugovanja i docnje pri uplati doprinosa za obavezno zdravstveno osiguranje samostalnih umetnika i otklanjanja/umanjenja štetnih posledica;\nnije preduzelo mere radi rešavanja nemogućnosti samostalnih umetnika da ostvare pravo na obavezno zdravstveno osiguranje i zdravstvenu zaštitu;\nprilikom pripreme Zakona o izmenama i dopunama Zakona o kulturi ("Sl. glasnik RS", br. 13/2016)nije otklonilo postojeće nepreciznosti u zakonskim odredbama vezi sa obavezama i odgovornostima Republike, autonomne pokrajine, jedinice lokalne samouprave, reprezenativnog udruženja i samostalnog umetnika u vezi sa uplatom doprinosa za obavezno socijalno osiguranje.\nGrad Beograd načinio je propuste u radu koji se ogledaju u tome što:\nu zakonom predviđenom roku nije doneo propis koji uređuje način i postupak sticanja prava na uplatu doprinosa za zdravstveno i penzijsko-invalidsko osiguranje samostalnih umetnika;\nnije obezbedio sredstva za uplatu doprinosa za zdravstveno osiguranje samostalnih umetnika u 2015. godini;\nnije, zajedno sa drugim organima, preduzeo mere radi utvrđivanja razloga nastanka dugovanja i docnje pri uplati doprinosa za obavezno zdravstveno osiguranje samostalnih umetnika i otklanjanja/umanjenja štetnih posledica.\nIzvor: Vebsajt Zaštitnika građana, 21.03.2016.


Iracionalno bežanje od politike i izbora - Lični stavovi - Dnevni list Danas\nPočetna » Dijalog » Lični stavovi » Iracionalno bežanje od politike i izbora\nLazar Marićević14.04.2021. 13:26\n„Nemojte samo politički, ostavite nama, rešiće to drug Tito.“ Još jedan marketinški potez vladajuće koalicije u odbrani sopstvene politike nečinjenja u oblasti zaštite životne sredine, koju su, da budemo iskreni, nasledili, ali umesto da nešto popravljaju, preuzeli su u potpunosti manir prethodne vlasti da se tim problemima ne bave.\nZdrava životna sredina, pravo na čist vazduh i pijaću vodu su postale prave političke vrednosti, jer su ugrožene. Ovaj problem za vladajuću koaliciju postaje sve veći jer više nemaju kadrove koji sa autoritetom mogu da brane i razvijaju oblast koju zastupaju, i to ne samo ekološku, bilo da su ministri, poslanici i predstavnici, na primer, Grada Beograda.\nTehnika vlasti koja se zasniva na polarizaciji, i to ne samo u vreme pred izbore, guši društvo i stvara lošu atmosferu. Došli smo do toga da se sve politizuje, od zabavnog programa, televizijskih serija i filmova, kulture uopšte, sporta, bezbednosti i svega drugog, ali na karikaturalan način, čime se maskira politika koja stoji u biti svega.\nS druge strane, građanke i građani koji iznose svoje probleme pokušavaju da izbegnu političku konotaciju, recimo preduzetnici i privrednici, smatrajući da to što oni traže nisu politički zahtevi, a jesu. Biti za smanjenje doprinosa i poreza, za smanjenje taksi uz što manje administrativnih opterećenja, znači zalagati se za liberalan ekonomski model, bar delimično, a to nije samo ekonomsko pitanje.\nIli ekološke inicijative koje se bore u različitim delovima Srbije za iste stvari, iako ponekad uspevaju da delimično reše lokalni problem, ne stignu do sistemskog zakonskog rešenja koje će važiti jednako u celoj zemlji. Bez toga nema dugoročnog blagostanja.\nDa pojednostavim, poslednjih godinu dana se pokazalo da je neophodno da svi imamo svoje predstavnike u skupštinama na različitim nivoima, koji će pokušati da ideje građana politički kanališu i da predlažu zakonska rešenja koja će se primenjivati i ukazivati na zloupotrebe. Pojedinačne lokalne inicijative ne daju rezultate, ali zašto bi svoje predstavnike imali samo SNS i SPS?\nBojkot izbora, kao opcija dela opozicije, završila je svoje, probalo se, ali sada se vidi da se za godinu dana ništa naročito nije desilo, a buduće odustajanje od izbora, bez obzira na uslove, ne vodi više ničemu. Sad, neko iz opozicije bi voleo da pobedi odmah, ali to se neće desiti. Povoljno je to što je cenzus snižen, tako da prvobitni motiv koji je stajao iza toga više nije ni bitan. Dolaze beogradski izbori, i svako ko misli da može svojom politikom i ugledom da promeni nešto bi trebalo da izađe na izbore, sâm ili u koaliciji, kako god. Isto važi i za predsedničke izbore. Da ne zaboravimo, u beogradskoj skupštini i sada sedi dvadeset šest opozicionih predstavnika, u više kolona, što pruža dodatno opravdanje za izlazak na izbore.\nBilo bi dobro insistirati na tehničkim stvarima među kojima se nalaze visoke izborne novčane kaucije, preveliki i nepotreban broj potpisa za izborne liste ili registrovanje stranke, kao i o bespotrebni troškovi svega toga, ali ni to nas ne sprečava da se pojavimo na izborima. I na medijskom predstavljanju, a o tome se već priča pa nije potrebno obrazlagati ovde.\nReči sa početka teksta, „nemojte politizovati, a mi ćemo pokušati da nađemo rešenje“ je odraz jednopartijskog razmišljanja vladajuće koalicije koja bi želela da ima ekskluzivno pravo na bavljenje politikom. U međuvremenu, nakon ekološkog protesta, predsednica vlade kaže da će se odgovoriti na sva pitanja, ali upitni su kapaciteti, stručnost i volja da se neki problemi zaista reše. Ogledni primer „dobre volje“ su mini-hidroelektrane, projekat za izabrane ljude koji se enormno bogate na račun svih nas, devastirajući prirodu. Tu se lako može doneti odluka koja bi sprečila dalje uništavanje prirode, ali ni to nije poenta. Neophodni su predstavnici svih nas koji mislimo drugačije u zakonodavnim telima na svim nivoima. Izbori su suština demokratije, odnosno pravo svakog od nas da glasa ili da se kandiduje, a mi sada, dok još uvek imamo obe mogućnosti, zašto unapred da odustajemo od svega toga? Odnosno zašto da odustajemo od politike?\nIzborilazar maricevicLični stav


Novo oružje Pekinga i Moskve stavljaju SAD u poziciju u kojoj nije bila nikada do sada – DnevniZurnal\nNovo oružje Pekinga i Moskve stavljaju SAD u poziciju u kojoj nije bila nikada do sada\nby admin 27/10/2021, 15:50 2k Views\nRazvoj nuklearnog naoružanja, pulsno elektromagnetno oružje i sajber napadi iz Pekinga i Moskve stavljaju SAD u poziciju u kojoj nije bila nikada do sada.\nSjedinjene Američke Države su u poslednjih osamdeset godina doživele gotovo konstantan niz katastrofalnih propusta kada su u pitanju obaveštajne službe.\nJapanski napad na Perl Harbor iznenadio je Ameriku 1941. godine, da bi potom usledila invazija Severne Koreje na Južnu Koreju i kineska intervencija u Korejskom ratu deceniju kasnije.\nU skorije vreme, američka obaveštajna služba nije uspela da predvidi, ili upozori američki politički vrh na terorističke napade 11. septembra 2001, kao ni na nedavnu globalnu pandemiju koronavirusa, koja je odnela živote preko 700.000 Amerikanaca i miliona ljudi širom sveta.\nIzgleda da američka obaveštajna služba neće uspeti da predvidi, a kamoli unapred da upozori na egzistencijalni nuklearni, sajber ili elektromagnetni impulsni (EMP) napad na SAD od strane američkih protivnika.\nNavodno, američki lideri nisu zabrinuti zbog sve ratobornijih i vojno nadmoćnijih sila „Nove osovine“ koje im se suprotstavljaju od kraja Hladnog rata.\nPomenuti savez dva najmoćnija američka protivnika nije se desio iznenada. Rusija i Kina osnovale su Šangajsku organizaciju za saradnju u junu 2001.\nRuski predsednik Vladimir Putin od tada je opisuje kao „obnovljeni Drugi varšavski pakt“. Rusija i Kina sada grade vojni savez koji uključuje više od 68 odsto kopnene mase Evroazije, skoro 42 odsto svetske populacije, gotovo 30 odsto svetskog BDP-a i približno 75 odsto svetskog operativnog nuklearnog oružja.\nRusija je razvila super-elektromagnetno pulsno oružje pre više od dve decenije. Nuklearno oružje je dizajnirano da pojača efekte EMP-a.\nKasnije je ovu smrtonosnu tehnologiju podelila sa svojim kineskim i severnokorejskim saveznicima.\nNedavno je procenjeno da Rusija, Kina i Severna Koreja imaju mogućnosti da iskoriste EMP i napade sajber ratova kako bi zatvorile američku električnu mrežu i drugu kritičnu infrastrukturu, uključujući internet, finansijske sisteme, transportne sisteme, hranu i vodu distributivni sistemi, komunikacioni sistemi i hitne službe, za samo nekoliko minuta.\nTakvi napadi mogli bi da onemoguće Globalni sistem pozicioniranja i vojne satelite za rano upozorenje, onemogućivši Amerikance da preduprede kasnije napade na Sjedinjene Države i njihove saveznike. Američki vojni lideri čak su izrazili zabrinutost da bi njihov nuklearni sistem komande, kontrole i komunikacije mogao da bude ranjiv na kibernetičke napade.\nTakav napad mogao bi da poremeti predsednikovu sposobnost da izvede osvetnički nuklearni napad. Takođe, to bi moglo da spreči američke konvencionalne vojne snage da komuniciraju sa svojim komandantima, ili koordinirati njihove napade, čineći ih osetljivijim na poraz.\nSjedinjene Države tek treba da razviju bilo kakvo super-EMP oružje kako bi sprečile svaki takav napad.\nPredsednik Džozef Bajden je delimično izabran i zbog svoje platforme za zaštitu životne sredine od globalnih klimatskih promena. Međutim, malo ljudi shvata da bi super-EMP ili sajber napad na američku domovinu verovatno bio daleko katastrofalniji za američke građane i životnu sredinu.\nTakav napad mogao bi da prouzrokuje topljenje svih devedeset četiri nuklearna reaktora u Sjedinjenim Državama, kao i širenje radioaktivne kontaminacije u obližnje gradove.\nUkoliko bi došlo do takvog napada, tada američki lideri ne bi mogli ni da znaju koja zemlja ih je napala ili kome da uzvrate.\nGodine 2008., Kongresna komisija EMP-a je procenila da bi takav kataklizmični napad na nacionalnom nivou mogao da prouzrokuje da do 90 odsto Amerikanaca umre u roku od dvanaest meseci usled gladi, bolesti i sloma društva.\nS obzirom na njihov razorni potencijal, američki stručnjaci za nacionalnu bezbednost trebalo bi ozbiljno da razmisle o reklasifikaciji sajber i EMP oružja kao oružja za masovno uništenje.\nUprkos ovim upozorenjima, američki lideri nisu učinili mnogo da zaštite američki narod od EMP -a i sajber napada. Takođe nisu uspeli da primene nacionalni sistem protivraketne odbrane radi zaštite od nuklearnih projektila.\nU slučaju katastrofalnog kinesko-ruskog napada na američku zemlju, velika je šansa da bi čak i američki saveznici odbili da stanu u njenu odbranu iz straha od deljenja iste sudbine.\nKako su američki lideri dopustili da zemlja postane tako ranjiva?\nAmerički lideri su nakon završetka Hladnog rata započeli politiku nuklearnog razoružanja tempom koji je bio daleko brži od ruskog, naivno verujući da je egzistencijalna pretnja prošla.\nOvo je izložilo Sjedinjene Države nepotrebnim i sve nepodnošljivijim rizicima. Do 2016. godine američki nuklearni arsenal smanjen je sa 30.000 nuklearnih oružja na samo 1.750 operativnih bojevih glava. Danas je samo 720 američkih bojevih glava spremno za lansiranje u bilo kom trenutku, od kojih bi tek 50 odsto verovatno preživelo prvi nuklearni napad velikih razmera. Pouzdanost američkih nuklearnih zaliha takođe predstavlja veliku zabrinutost. Nijedna uprava do sada nije uspela da osigura da će u slučaju krize funkcionisati kako je zamišljeno.\nTokom protekle decenije, SAD su dopustile da ih kinesko-ruski savez prestigne u gotovo svim priznatim merama strateške vojne moći. To uključuje ofanzivne sisteme nuklearnog naoružanja, nacionalnu raketnu odbranu, hipersonično oružje, super-EMP oružje i mogućnosti sajber ratovanja.\nAmerika je zaostala za svojim protivnicima u smislu njihove kombinovane ekonomske i industrijske proizvodne moći, njihove sposobnosti da proizvedu velike sisteme naoružanja bez stranih komponenti, učvršćivanja kritične infrastrukture protiv EMP/sajber napada, njihove civilne odbrane i opšteg preživljavanja u nuklearnom ratu.\nMinistarstvo odbrane procenilo je 2017. godine da je Rusija u procesu izgradnje sopstvenog nuklearnog arsenala od ukupno 8.000 raspoređenih bojevih glava, što je i do četiri i po puta više od operativnih nuklearnih glava koje imaju SAD.\nRusija je takođe rasporedila šest strateških nuklearnih sistema tipa „super oružja“ koje Sjedinjene Države čak i ne poseduju, a koji nisu ograničeni postojećim ugovorima o kontroli naoružanja. Bivši visoki oficir američke vojne obaveštajne službe Rebeka Kofler izjavila je da Putin veruje da je rat sa Sjedinjenim Državama “neizbežan”.\nU međuvremenu, američki satelitski snimci otkrili su da je Kina u procesu brzog širenja svog strateškog nuklearnog arsenala za do 4.000 bojevih glava-broj nuklearnih bojevih glava i do dvadeset puta veći od nedavnih procena američkog nuklearnog arsenala.\nOno što još više zabrinjava jeste to da bi buduće nuklearne snage Kine mogle da budu i do 400 odsto veće od današnjih nuklearnih snaga SAD-a u stanju pripravnosti.\nRusija i Kina bi u narednih nekoliko godina mogle da izbace kombinovane snage od 9.000 raspoređenih strateških nuklearnih glava, od kojih će 7.200 biti u pripravnosti i spremne za gađanje u bilo kom trenutku.\nNa osnovu vremena koje je Sjedinjenim Državama bilo potrebno za izgradnju sopstvenih raketnih silosa tokom Hladnog rata, Kina bi mogla da završi izgradnju svojih četiri stotine silosa za interkontinentalnu balističku raketu (ICBM) DF-41 za samo dve godine. Međutim, s obzirom na brz tempo njihove izgradnje, moguće je da bi ih mogli da završe i ranije.\nDavid T. Pyne (The National Interest)\nZa Srbiju i zemlje Zapadnog Balkana važno da postanu članice EU\nBirmančević najbolji mladi fudbaler u Švedskoj\nHapšenja i pretresi u Republici Srpskoj zbog krijumčarenja droge i oružja\nVeliki skandal dobio epilog – Viola fon Kramon sve izmislila – Nije bilo reči o temama u vezi sa SPC\nDeca obolevaju od kovida-19 četiri do pet puta češće nego ranije


Brbljaonica :: U SVETU SERIJA :: Latino serije\nBroj poruka : 11023\ntaj Uto Avg 27 2013, 17:39\nTelemundo Studios Miami | 2009-2010\nAngel je od rođenja je proživljavao teške okolnosti koje mu je život nametnuo. Njegova majka Esperanza se bezuslovno borila za ljubav njegovog oca, Martina, koji nikada nije pokazao interes za njom, njenom trudnoćom, i njihovim sinom, već joj je okrenuo leđa kada joj je najviše trebao. Za Martinovu porodicu je veza sa služavkom nešto što se treba izbegavati i ne sme dozvoliti. Esperanza međutim nije odustajala od traganja za njim, ali sve je bilo bezuspešno, završila je rađajući svoga sina na ulicama New Yorka. Jedini koji joj je pomoć pružio bio je Sandro, prijatelj koji se saosetio sa njenim bolom.\nGodinama kasnije, ulica je postala Angelov drugi dom, dom u kome ga svi znaju kao Diabla. Bez obzira na svoju dobrotu, uvučen je u bandu lopova obučenih za obavljanje velikih kriminalnih dela. To će ga na kraju odvesti do izdržavanja kazne u zatvoru prilikom čega će upoznati Manuelu.\nManuela je advokat i zastupa ga u ovom slučaju. Uspeva da ga oslobodi i daje mu novu priliku kako bi se izveo na pravi put, ni ne sumnjajući da će na kraju završiti deleći svoj život na dva dela.\nUpoznavanje sa Manuelom u Angelu budi želju za novim životom, ali po povratu svojoj kući, otkriva da njegova majka ima velika novčana dugovanja prema Leonu, šefu bande za koju je oduvek radio. Leon je plaćao medicinske troškove za lečenje Esperanzine bolesti tokom Angelovog boravka u zatvoru, i sada je jedini način za izlazak iz dugovanja da Angel nastavi po starom i bude mu na raspolaganju pri jednoj od najambicionznijih pljački koja se treba ubrzo sprovesti.\nSateran u zid, Angel nije u mogućnosti da izbegne Leonovu ponudu, njegova jedina opcija je organizovati pljačku onakvom kakva se od njega i očekuje - uspešnom. Ali, sudbina će mu podmetnuti novu zamku, i tada će se njegov život drastično promeniti. Anhel ni ne sumnja da je najveći krivac za njegovu nesreću i glava kriminalne operacije ustvari verenik žene koja je osvojila njegovo srce, i kao životni revanš otkriva da se radi o Martinu, njegovom ocu i ubici njegovog najboljeg prijatelja, čoveku koga najviše mrzi.[/justify]


Rešenja za kompenzaciju reaktivne energije i upravljanje maksimgrafom |\nRešenja za kompenzaciju reaktivne energije i upravljanje maksimgrafom\nTrenutna stranica: Esicon » Rešenja za kompenzaciju reaktivne energije i upravljanje maksimgrafom\nPrilikom rada električnih uređaja pored aktivne energije potrošači povlače i reaktivnu (jalovu) električnu energiju. U domenu domaćinstva snabdevač električne eneregije ne naplaćuje ovu snagu, ali u domenu velikih potrošača i industrije, ona ima značajan udeo u računu za utrošenu električnu energiju.\nRešenja za kompenzaciju reaktivne energije se dele na dva sistema. Jedan predstavlja fiksnu kompenzaciju reaktivne energije i vrši se tamo gde je potrošnja stalna (motora bez promene brzine), dok je drugi regulisana kompenzacija reaktivne energije primenjiva u sistemima gde postoji promena opterećanja pa time i snage i energije (što je čest slučaj kod centarlizovane kompenazacije).\nTakođe značajan deo računa za utrošenu električnu energiju zauzima vršna potrošnja koja se obračunava kao prosečna potrošnja u vremenu od 15 minuta. Regulisanjem vršne potrošnje kod sistema sa neravnomernom raspodelom vremena angažovanja potrošača može dovesti do povećanih računa. Upravljanjem potrošnjom i izborom prioritetnih potrošača od onih koji to nisu značajno možemo smanjiti troškove.\nNa osnovu prethodno pomenutih situacija Esicon je razvio rešenja za uštedu električne energije i njihovom primenom značajno smanjio račune sledećih klijenata :\nToplifikacija Požarevac, AD Štark Beograd, AD Štark Ljubovija, Jerry ketering….\nImplementiran sistem za nadzor data centra u Telenoru Srbija\nPušten u rad sistem za nadzor i obračun opšte potrošnje u Plaza Shopping Centru Kragujevac\nRealizovan sistem nadzora u fabrici Vibac Balcani\nCopyright © Esicon d.o.o. Beograd Tel./Fax + 381 11 2 503 302 Dušana Vlajića 24/1, 11030 Beograd, Srbija, info@esicon.rs


Manje od nedelju dana do otvaranja Cineplexx Promenade\nBack REPORTAŽE AKTUELNO Manje od nedelju dana do otvaranja Cineplexx Promenade\npetak, 09 novembar 2018 09:44\nZa sedam dana najsavremeniji bioskop u Srbiji stiže u Novi Sad! Otvaranje Cineplexx Promenade zakazano je za 15. novembar u novom tržnom centru Promenada Novi Sad u centru grada. Nakon višemesečnih radova, značajno uloženih sredstava i resursa, srpska Atina dobija bioskop urađen prema poslednjim standardima uz najnoviju tehnologiju bioskopske industrije.\nBioskop će otvoriti specijalna projekcija domaćeg filmskog hita “Južni vetar” koji je do sada pogledalo više od 300 000 ljudi. Specijalnoj projekciji će prisustvovati deo autoske i glumačke ekipe ovog filma koja će pozdraviti publiku i uveličati početak rada Cineplexx Promenade.\nZbog velikog interesovanja, organizovano je više projekcija filma Južni vetar i to u 20:45, u 21:30 i 22 časa. Ekskluzivno, na otvaranju Cineplexx Promenade biće održana i projekcija popularnog filma Burn The Stage u 21 čas. Početak prodaje ulazinca zakazan je za 19 časova u Cineplexx Promenadi.\nDan nakon otvaranja, 16. novembra, Cineplexx Promenada proslavlja otvaranje bioskopa sa publikom! Novi bioskop poklanja svojim fanovima akciju 1+1 kada će svaki posetilac uz jednu kupljenu kartu za bilo koji film u bilo kom formatu, drugu dobiti na poklon! U prodaji će biti ulaznice za sve aktuelne filmske naslove koje uključuju filmove u standardnoj, 3D tehnologiji kao i u superiornoj, novoj MX4D tehnologiji. Ljubitelji sedme umetnosti imaće priliku da pogledaju najnovija filmska ostvarenja kao što su “Južni vetar”, “Fantastične zveri 2: Grindelvaldovi zločini 3D”, “Ono što nas ne ubije”, “Operacija Overlod”, “Zaspanka za vojnike” i druge.\nBioskop Cineplexx Promenada će imati osam sala kapaciteta od 1246 sedišta. Jedna od sala biće opremljena superiornom MX4D tehnologijom, odobrenom od strane Holivudskih studija koji prikazuju blokbastere u 4D tehnologiji sa čak 14 različitih specijalnih efekata. Sve sale će biti opremljene RealD 3D sistemom, najnovijim laserskim projektorima, kao i vrhunskim procesorima zvuka. U holu bioskopa posetiocima će biti na raspolaganju prvi put u Novom Sadu svojevrsna zabava u vidu Virtual Reality-ja.\nSvi ljubitelji bioskopa biće u prilici da iskuse gledanje filmova u potpuno drugačijem položaju, ležeći u udobnim sofama, ekskluzivno u Cineplexx Promenadi. Zaljubljeni parovi će imati priliku da film sve vreme gledaju zagrljeni u specijalnim, ljubavnim sedištima, koja će biti zastupljena u svim salama, a poseban komfor pružiće specijalna VIP Premium sedišta sa dodatkom taburea za noge. Cineplexx Promenada predstavlja zajedničku saradnju Cineplexx-a, austrijske bioskopske grupacije sa preko pet decenija iskustva u filmskoj industriji i Art Viste iz Beograda, najuspešnije domaće kompanije u prikazivačkoj delatnosti koja je na tržištu prisutna više od 20 godina.\nDodatne informacije možete pronaći na sajtu www.cineplexx.rs kao i putem društvenih mreža na www.facebook.com/CineplexxPromenada i instagram.com/cineplexxpromenada\nJelena Galetin - Žakić\nMarketing and PR Manager, Novi Sad


Bošnjački klub u parlamentu i nakon izbora - SDA Sandžaka\nPredsednik Stranke demokratske akcije (SDA) Sandžaka dr Sulejman Ugljanin izrazio je očekivanje da će ta stranka, koja na izbore izlazi samostalno, ujediniti sve bošnjačke glasove i da će nakon 16. marta Bošnjaci u Srbiji dobiti svoj poslanički klub u republičkoj skupštini.\n"Očekujemo da na izborima ujedinimo sve bošnjačke glasove u Sandžaku na jednoj izbornoj listi. Ove godine očekujemo da dobijemo bošnjački poslanički klub u Skupštini Srbije", rekao je Ugljanin u intervjuu agenciji Beta.\nUgljanin je podsetio da je SDA Sandžaka razgovarala sa svim manjim bošnjačkim strankama i da je pokušala da formira bošnjački stranački blok ali da je na kraju zaključila da su te stranke otišle na liste velikih stranaka i da je zato odlučila da spreči rasipanje bošnjačkih glasova.\n"Na osnovu nekoliko ključnih strateških poteza koje je Vlada napravila videli smo da postoji pozitivno raspoloženje prema Srpskoj naprednoj stranci, posebno kod srpskog biračkog tela, i mislimo da će oni činiti stožer buduće Vlade. Sve manjine imaju interes da budu blizu Vlade ili u Vladi kako bi na sve probleme sa kojima se susreću Bošnjaci u Sandžaku mogli da ukažu u najvišem državnom izvršnom organu", rekao je Ugljanin.\nOn je, medjutim, dodao da će se o eventualnom učešću stranke na čijem je čelu u vlasti razgovarati "o tom - potom", odnosno nakon izbora.\nGovoreći o tome da li bi neslaganje sa liderom Socijaldemokratske partije Srbije Rasimom Ljajićem moglo da predstavlja prepreku učešću u budućoj Vladi, Ugljanin je rekao da" sa Ljajićem nikada nije imao sukobe", ali da su od 2000. godine do danas neki članovi Ljajićeve stranke "činili teško oružano nasilje protiv SDA Sandžaka i gradjana".\nPrema njegovim rečima, Skupština SDA Sandžaka je zbog toga 16. februara odlučila da pokrene postupak protiv Ljajića i njegovih saradnika za "politički motivisana ubistva i oružano nasilje".\n"To se odnosi direktno na ljude imenom i prezimenom... I rejting (lideru SNS Aleksandru) Vučiću je porastao zato što je pokušao da rasvetli ubistva i politički motivisane zločine. Što bi se sada neko ljutio (zbog tog postupka)? Ako je to svuda u Srbiji poželjno, zašto bi bilo nepoželjno u Novom Pazaru? Vučić je principijelan i očekujem da će biti jednak prema svim ljudima, bez obzira na stranačku versku, nacionalnu ili neku drugu pripadnost", rekao je Ugljanin.\nUgljanin je rekao da je SDA Sandžaka pokušala da uspostavi saradnju i sa Bošnjačkom demokratskom zajednicom Sandžaka, koja je bliska muftiji Muameru Zukorliću, ali da njeni predstavnici nisu pokazali veliku želju i interes da nastupe zajedno na izborima, već su postavljali nerealne uslove.\n"U toku razgovora i sa drugim malim strankama koje okupljaju Bošnjake, došli smo do zaključka da njima mnogo veće beneficije mogu da daju velike stranke da budu kod njih na listi, nego što mi možemo da im ponudimo. Mi im nudimo samo jedinstvo, da sprečimo rasipanje glasova, dok im velike stranke nude razne povoljnosti, posebno njihovim liderima, i pre izbora i posle izbora", rekao je on.\nUgljanin, koji je i ministar bez portfelja, direktor Kancelarije za održzivi razvoj nedovoljno razvijenih područja i koopredsedavajući mešovitog komiteta Srbije i Turske, rekao je da turski investitori žele da ulažu u neke gradove u Srbiji, poput Leskovca, Kruševca, Doljevca, Pirota ili Beograda ali da nisu imali hrabrosti da ulažu u Novi Pazar, što je znak da tamo nema dovoljne pravne sigurnosti.\nOn je dodao da su neki projekti, poput turskog finansiranja izgradnje puta od Novog Pazara do Sjenice i prema Tutinu, privremeno zaustavljeni "jer jače stranke koje imaju privatne Bošnjake na listama" nisu želele da u kampanji on bude čovek koji će na tome da prikupi poene.\n"Dve islamske zajednice, dva bošnjačka veća i devet bošnjačkih partija. To rade službe, to su takozvane paradržavne službe. Uzmimo primer Crne Gore - Srbi su kao narod ranije imali važnu poziciju. Nakon odvajanja Crne Gore, šta imamo danas? Srbi su podeljeni u nekoliko grupacija i političkih opcija i nemaju jednog poslanika u Skupštini Crne Gore. To je sudbina manjina", rekao je Ugljanin.


03. Jun 2000 17:28 (GMT+01:00)\nSuđenje Dušanu Mihajloviću još nije zakazano\nTužilaštvo sređuje optužnicu\nBEOGRAD - Suđenje Dušanu Mihajloviću, predsedniku Nove demokratije još nije zakazano jer se njegov predmet i dalje nalazi u Tužilaštvu, saznajemo u Trećem opštinskom sudu.\nSudija Aleksandar Stepanović vratio je ovaj predmet pre mesec i po dana Tužilaštvu sa zahtevom da se uredi optužni akt, ali to još nije učinjeno.\nMihajlović je optužen za krivično delo širenja lažnih vesti zbog toga što je na TV "Studio B", u februaru ove godine, izjavio da stranka na vlasti vlada "pomoću terora" i da je to "prvi stadijum diktature".\nMihajlovićev branilac, advokat Gradimir Nalić, smatra da je sudija Stepanović pravilno postupio dajući da se uredi optužni predlog, ali je i dalje ostao pri oceni da "ceo postupak ima političku konotaciju".\n- Mi i dalje ne znamo zašto se tačno gospodin Mihajlović tereti jer nismo videli sadržinu optužnog akta. Pokazuje se kao pravilo ne samo u ovom slučaju da se optužnice podižu protiv lidera opozicionih partija kako bi se oni stalno držali pod pretnjom krivičnog progona i da bi se na taj način oni pasivizirali - kaže advokat Nalić i dodaje da je "ovakvu praksu država primenjuje u celoj Srbiji".


Juniorke Sloge sutra "jure" tri boda u Šapcu - Ozonpress :: internet portal\nJuniorke Sloge sutra „jure“ tri boda u Šapcu\nTag: fudbal, Šabac, Sloga\nJuniorke kraljevačke Sloge sutra gostuju ekipi Mačve u Šapcu sa početkom u 16. časova. Nakon ubedljive pobede u prvom kolu Razvojne lige Srbije u Topoli rezultatom 3:0, devojke sa nestrpljenjem očekuju i ovaj susret.\nTrener Sloge 036, Dejan Đilas, naglašava da će sa svojim saigračicama igrati napadački od samog strata meča.\n– Iako je ovo praktično tek početak prvenstva moramo se boriti svim snagama za naš cilj, a to je da za dve godine stignemo do Superlige. Vredno smo radili, trenirali pa se nadam da neće izostati ni rezultati – izjavio je večeras na konferenciji za medije šef stručnog štaba Kraljevčanki.\nĐilas je izrazio očekivanje da će njegova ekipa dati sve od sebe i uspeti da nadigra, kako ocenjuje, nezgodnu ekipu Mačve. Govoreći generalno o sportu strateg ŽFK Sloga 036 smatra da je najvažnije edukovati mlade kako bi se bavili nekom sportskom disciplinom.\n– Ženski fudbal je veoma malo zastupljen u Srbiji i treba raditi na njegovoj popularizaciji, ali, naravno, svako bavljenje sportom je veoma zdravo za decu. Zbog toga treba skrenuti pažnju i roditeljima da svojim mališanima ukažu na važnost zdravog načina života – istakao je Đilas.\nKapitenka Sloge 036, Jovana Paunović, koja je bila dvostruki strelac u prethodnoj utakmici smatra da su ona i njene saigračice spremne za predstojeći susret.\n– Tim iz Šapca igra veoma borbeno, ali daćemo sve od sebe da ostvarimo pobedu – kazala je ona na konferenciji za novinare.\nFiniš priprema, počinje odbrojavanje za ABA2: Borac sutra dočekuje Krku\nSeniorke Sloge herojski na Heroj\nU Šapcu epidemija izgleda drugačije


DPS Mojkovac: URI zagarantovan neuspjeh, zahvaljujući njenoj izdajničkoj politici CG je podijeljena kao nikad do sad – Portal Luca\nDPS Mojkovac: URI zagarantovan neuspjeh, zahvaljujući njenoj izdajničkoj politici CG je podijeljena kao nikad do sad\n„Rapidan pad rejtinga URE tema je kojom bi trebalo da se bave zagovornici te partije – koju će ubrzo i sa osmijehom ispratiti građani Mojkovca i Crne Gore u političku prošlost“\nOpštinski odbor Demokratske partije socijalista (DPS Mojkovac) saopštio je danas da je Građanskom pokretu URA u Mojkovcu „zagarantovan neuspjeh“.\n„Način na koji je URA predala odborničku listu u Mojkovcu najbolje oslikava muku na kojoj su se našli što prilikom sastavljanja liste, što tokom prolaska gradom bez zapažene reakcije građana. U nedostatku konkretnih uspjeha i rezultata, URI je preostalo jedino da napada i kritikuje DPS, ne bi li tako skrenula pažnju javnosti bar malo na sebe“, ističe se u saopštenju DPS Mojkovac.\nMojkovački odbora Građanskog pokreta URA predao je juče Opštinskog izbornoj komisiji listu za lokalne izbore planirane za 5. decembar.\nOni su dodali da je „razlika između DPS i URE u tome što URA nudi jalove garancije, a DPS konkretan izborni program i ostvarene rezultate“.\n„Zato u Mojkovcu DPS ima punu podršku građana koji su svjedoci svega što smo u proteklom periodu uradili za ovaj grad. Više od 90% uspješno realizovanog programa DPS i lokalne uprave u Mojkovcu dokaz su posvećenosti i rada u interesu svih građana iza čega čvrsto i stojimo“, kazali su iz DPS Mojkovac.\nOni su naveli da „šta „može“ URA građani su se uvjerili od 30. avgusta“.\n„Nijesmo sigurni da je to nešto čime se treba hvaliti. Građani Crne Gore su svjesni da zahvaljujući URI i njenoj izdajničkoj politici Crna Gora je podijeljena kao nikad do sad, nestabilna na svim poljima od ekonomije do bezbjednosti sa zaprepašćujućom epidemijskom situacijom, dok je relaksiranost jedini odgovor URE na sve to. Rapidan pad rejtinga URE tema je kojom bi trebalo da se bave zagovornici te partije – koju će ubrzo i sa osmijehom ispratiti građani Mojkovca i Crne Gore u političku prošlost“, zaključuje se u saopštenju DPS Mojkovac.


Vučić samo sa Mogerini, nije bilo sastanka s Tačijem - Jutarnji GLASnik\nPredsednik Srbije Aleksandar Vučić razgovarao je sa visokom predstavnicom EU Federikom Mogerini u Briselu, ali ne i predsednikom Kosova Hašimom Tačijem. Predsednik Kancelarije za Kosovo i Metohiju Marko Đurić je izjavio da „nema ni najmanjih uslova da se nastavi dijalog“.\nĐurić je rekao da je Vučić Mogerini „upoznao sa svim lažima Prištine prethodnih dana“, što je i razlog zašto se neće danas sastati sa kosovskom delegacijom.\nOdluka o poseti Kosovu večeras\nS tim u vezi, RTS prenosi da je Vučić „naredio vojsci, a zatim zatražio od policije i BIA, da prekinu svaku komunikaciju sa kosovskom policijom, Kforom i bilo kojim albanskim i međunarodnim predstavnicima koji deluju na teritoriji AP Kosovo“, a da će odluku o poseti doneti večeras.\nMinistar spoljnih poslova Ivica Dačić izjavio je da bezbednosna situacija kada je reč o poseti predsednika Vučića Kosovu „nije idealna“. On je rekao da se Vučić ne boji da ide na Kosovo i razgovara sa srpskim narodom.\n„Vučić na Kosovo ide da bi uticao na to da bi se postigene mirovni sporazum. Ide da se utvrdi stabilnost i mir u regionu, a suočen je sa opstrukcijom posete i otvorenim pretnjama“, rekao je Dačić.\nOn je dodao da „svi znaju da je to veoma važna poseta“ i da se ona u celom svetu ocenjuje kao ključna.\n„Važno je i da ljudi u međunarodnoj zajednici vide sa kakvim ludacima imamo posla. Kakvi su to ljudi kada neko ide u posetu mira, preti predsedniku Srbije, ograničava mu kretanje“, rekao je Dačić.\nTagged ALEKSANDAR VUČIĆ, federika mogerini, IVICA DAČIĆ, KOSOVO


Radovan Karadžić: Od mog izručenja Srbija nema koristi\nHaški optuženik Radovan Karadžić izjavio je u intervjuu za Radio Nederlands da ni malo ne sumnja da će biti oslobođen optužbi i da bi voleo da se nakon toga vrati u domovinu, ali da svojom zemljom smatra i Srbiju i Crnu Goru. Očekuje da bi ga oni koji ga vole i dalje voleli, a oni koji ga mrze i dalje mrzeli, a poslednja stvar kojom bi želeo da se bavi je politika.\nBivši predsednik Republike Srpske tvrdi da je u politiku 90-ih godina ušao sa oklevanjem i da to ne bi ponovio.\nKaradžić kaže da prima puno pisama podrške, od Srba i nesrba podjednako, dok mu preteća i gnevna pisma uprava zatvora ne prosleđuje.\nMada je uhapšen i izručen od strane srpske države, Radovan Karadžić nema osećaj da je izdan, i tvrdi da bi čak i voleo da je Srbija kao država od njegovog izručenja profitirala, ali da joj ono očigledno nije donelo nikakvu korist. Jedino zbog čega žali jeste činjenica da Tribunal nije uvažio sporazum sa Ričardom Holbrukom, prema kom je trebalo da bude pošteđen krivičnog gonjenja, a kad je reč o sadašnjem rukovodstvu Republike Srpske, konkretno Miloradu Dodiku i njegovoj politici, saoseća s njima, jer smatra da je suštinski problem ostao isti kao i u vreme njegove vladavine.\nU pitanju je, kako Karadžić tvrdi, fundamentalno nepoštenje lidera bosanskih muslimana, koji pred međunarodnom zajednicom izigravaju zagovornike multietničkog društva, dok zapravo manipulišu sistemom i insistiraju da oni budu ti koji će birati predstavnike drugih dveju etničkih grupa.


Grad Novi Sad nastaviće da podržava Pijacu Moj salaš - Zelena mreža Vojvodine\nSkupština grada Novog Sada nastaviće da podržava Pijacu Moj salaš, istakao je Aleksandar Jovanović predsednik Skupštine grada Novog Sada na promociji brošure „Pijaca `Moj salaš` – Kratka istorija nastanka prve pijace organskih proizvoda u Srbiji“ održanoj u Skupštini grada u Plavoj Sali u ponedeljak 1. novembra 2010. godine sa početkom u 11 časova. Marko Narančić, član gradskog veća za privredu eksluzivno je na promociji najavio osnivanje gradskog fonda za razvoj poljoprivrede, a nakon njega reč su uzeli Tomislav Knežević, zamenik vođe projekta u Nemačkoj organizaciji za tehničku saradnju GTZ/WBF, prof. dr Mihal Čurovka, Poljoprivredni fakultet, Novi Sad, prof.dr Branka Lazić, ekspert za organsku poljoprivredu, Zelena mreža vojvodine i Olivera Radovanović, predsednica Upravnog odbora Zelene mreže Vojvodine.\nBrošura publikovana u okviru prve velike kampanje za promociju organske poljoprivrede pod sloganom „Organska poljoprivreda. Dobra za tebe, dobra za prirodu!“ sadži detaljan prikaz nastanka i rada Pijace „Moj salaš“ kao i katalog svih njenih proizvođača. Ovaj svojevrsni katalog proizvođača, štampan dvojezično – srpski i engleski , donosi pregled glavnih organskih poljoprivrednika Vojvodine.\nZahvaljujući Pijaci „Moj salaš“ Novi Sad je postao najveće distributivno mesto u Srbiji svežeg voća i povrća sertifikovanih organskih proizvođača, a publikovanjem brošure ojačane su uspostavljene veze proizvođača sa potrošačima organskih proizvoda.\nKampanju, u okviru koje je publikovana ova brošura, udruženim snagama zajedno su organizovale Zelena mreža vojvodine, Grad Novi Sad i Nemačka organizacija za tehničku saradnju (GTZ).\nSvi zainteresovani brosuru mogi nabaviti po ceni od 150 dinara u Prodavnici Moj salaš u Narodnog fronta 22, u Novom Sadu ili je mogu preuzeti iz odeljka publikacija Pijace Moj salaš našeg sajta.\nPrethodni članak Pijaca „Moj salaš“ na novogodišnjoj rasprodaji umetnosti u Art klinici\nSledeći članak Alat za procenu troškova proizvodnje


Porez na donacije kao kazna za humanost, Srbija kažnjava dobročinstva dijaspore – Naši u svetu\nObjavljeno 03/11/19 u 22:00\nKada je donator Milomir Glavčić iz Kanade kupio sanitetsko vozilo s namerom da ga pokloni kraljevačkom domu zdravlja, nije očekivao da će državi morati da plati i porez na dobročinstvo. Neku godinu pre toga, bolnici iz istog grada je poklonio magnetnu rezonancu, ali ovaj poklon mu nije oporezovan. Razlika između dva slučaja je samo u tome što je sanitet kupljen u Srbiji, a magnetna rezonanca je uvezena. Dakle, u našoj zemlji donatori nisu oslobođeni poreza na dodatu vrednost, ali ako donacija stiže iz inostranstva, on se ne plaća.\n– Želeo sam da poklonim Hitnoj službi u Kraljevu dva saniteta jer sam saznao da se lekari i pacijenti voze u vozilima starim preko deset godina. Međutim, kada sam video da moram da platim porez, od oko 7.000 evra za jedno vozilo, doživeo sam to kao kaznu – rekao je za „Politiku” Glavčić, koji je do sada rodnoj zemlji darovao više od sedam miliona evra.\nVažeća zakonska regulativa predviđa da se ne oporezuju samo pokloni dati u novcu, dok su poreske olakšice za donacije predviđene samo za poklone koji dolaze od pravnih lica, odnosno preduzeća. A olakšice se ogledaju u tome da do pet odsto ukupnog prihoda ostvarenog u prethodnoj godini mogu biti priznate kao poreski rashod. Međutim, ovo su preduzeća retko koristila jer mnogi nisu o tome ni bili obavešteni, a uputstva o korišćenju nisu bila precizna. Ali od juče Poreska uprava je, u dogovoru s Koalicijom za dobročinstvo, postigla dogovor da svim upravama izda uputstvo kako da se tretiraju donacije kada su u pitanju pravna lica.\nU Ministarstvu finansija naglašavaju da Srbija nije usamljen primer zemlje u kojoj postoji obaveza plaćanja PDV-a na donirane medicinske aparate, opremu, sanitetska vozila… već su ta pravila, napominju, usaglašena sa standardima EU. A šta o evropskoj praksi misle donatori možda najbolje svedoči analiza koju su nedavno uradili „Trag fondacija” i Koalicija za dobročinstvo, a u kojoj su analizirali korist od poreskog opterećenja donacija, kao i kako bi se odrazilo na budžet kada bi pravna lica bila potpuno oslobođena ovog nameta.\n– Oko 90 odsto anketiranih kompanija se izjasnilo da postojeći sistem oporezivanja donacija u robi i uslugama ne zadovoljava potrebe kompanija u ovoj oblasti. Poreske norme koje se odnose na PDV obuhvataju veliki broj usluga i robe, a u nekim slučajevima su i veoma restriktivne, poput građevinskih usluga, korišćene opreme, hrane… što višestruko opterećuje donatore. Može da se zaključi da ovakve poreske norme ne podstiču kompanije da se intenzivnije uključe kao donatori. S druge strane, ukoliko bi se donacije oslobodile od plaćanja PDV-a, celokupan uzorak anketiranih kompanija izjasnio se da bi povećao i broj korisnika i vrednost donacija ove vrste. U proseku broj donacija bi bio povećan 30 odsto – kaže Veran Matić iz Koalicije za dobročinstvo, koji je kopredsednik vladinog Saveta za filantropiju.\nOvo telo, osnovano prošle godine na inicijativu premijerke Ane Brnabić, ponudiće rešenja za izmenu zakonske regulative, a kako su u Ministarstvu finansija rekli za naš list, savet je obrazovao i radno telo koje se bavi definisanjem kriterijuma za oslobađanje pojedinačnih donacija od PDV-a.\n– Ovo radno telo još uvek formuliše te predloge uzimajući u obzir trenutnu situaciju, zakonodavni okvir, postojeće analize i propise EU. Postoji više zakona koji bi izmenom mogli da omoguće viši nivo davanja. Samo prošle godine je procenjeno da je donirano 27,3 miliona evra, prema analizama Fondacije „Katalist”, a ovaj iznos bi mogao biti i znatno veći. Kada su u pitanju građani koji su 2018. godine bili i najaktivniji donatori, demotivišuće je što građani nemaju poreske olakšice prilikom doniranja koje postoje u mnogim zemljama EU, uključujući Hrvatsku, ali i druge zemlje iz okruženja, poput Severne Makedonije – smatra Matić.\nDok pojedini ekonomisti imaju tvrd stav i kažu da donacije ne treba da budu izuzetak kada je reč o PDV-u, jer je reč o ceni robe koja se poklanja, praksa zemalja poput Irske i Danske pokazuje da ipak može drugačije. Obe zemlje u budžetu imaju odvojen novac kako bi donatorima refundirali PDV.\nFrancuska: Prevrnuo se autobus na putu za London, 29 osoba povređeno\nF1 – Kralj je mrtav, živeo kralj, Hamilton (novi) prvak sveta!


OSIGURANJE GRATIS - Potvrda poverenja u Dunav osiguranje - 1,7 miliona polisa\n"Prošla godina za “Dunav osiguranje” je bila izuzetno uspešna, završili smo kao lider na trzištu osiguranja sa rastom tržišnog učešća u industriji", rekao je Petrović TANJUG-u.\nPrema njegovim rečima, prošle godine "Dunav osiguranje"je prodalo 1.732.221 polisu, što je rast od 19,82 odsto.\n"Prodate su 286.543 nove polise u poređenju sa 2014. godinom", precizirao je Petrović.\nKako je objasnio, rast je naizraženiji kada je reč o auto-odgovornosti, gde je povećan broj polisa za 26,27 odsto. Broj zaključenih polisa za auto-kasko osiguranje beleži rast za 28,95 odsto, a osiguranja imovine od požara za 31,55 odsto, dodao je Petrović.\n"Ostala osiguranja imovine povećana su prošle godine za 8,74 odsto dok je osiguranje od opšte odgovoprnosti zabeležilo porast od čak 58,4 odsto. U svim bitnim vrstama osiguranjima neživota Kompanija je napravila iskorak", rekao je Petrović.\nProšlogodišnji neto dobitak Kompanije iznosi 370,3 miliona dinara, dok je u istom periodu 2014. ostvaren gubitak u iznosu od 1,4 milijarde dinara, kazao je Petrović.\nOn je istakao i da će Kompanija 45 odsto dobiti uplatiti u republički budžet, budući da Republika Srbija učestvuje u kapitalu "Dunav osiguranja", 45 odsto.\nKompanija je prošle godine imala oko 29 odsto tržišnog učešća, koje je 2014. godine bilo oko 27 odsto.\n" ’Dunav‘ je povećao svoje trzišno učešće, koje je ionako bio jako visoko, što nije jednostavno. Ovo je jedna od najuspešnijih godina u poslovanju “Dunav osiguranja” u poslednjih 15-ak godina", rekao je Petrović.\nPrema njegovim rečima, bruto premija osiguranja lane je iznosila 21,5 milijardi dinara, što, kako je dodao, “Dunav osiguranje” čini prvom kompanijom u industrriji osiguranja koja je prešla "magičnu cifru" od 20 milijardi dinara premije.\nOna je viša u odnosu na 2014. godinu za 22,3 odsto ili za 3,9 milijardi dinara.\n"Poboljšana je i struktura naplaćene premije, pa je dobitak iz investicione aktive 718 miliona dinara, i za 56,2 odsto, odnosno 258,4 miliona dinara viši nego u istom periodu 2014. godine", naveo je Petrović.\n"Kompanija je podigla fakturisanu premiju za 22,3 odsto, naplaćenu premiju za 21, 3 odsto, a svoje troškove je smanjila za 307 miliona, odnosno 4,1 odsto", objasnio je Petrović.\n"Time je Kompanija napravila kuriozitet koji je teško napraviti u industriji, da ima smanjene troškove za četiri odsto, ali povećane premije za 22 opdsto. To je retkost i biće teško to postići u ovoj godini", kazao je Petrović.\nOn je objasnio da je za razliku od 2014. godine, kada je “Dunav osiguranje” bilo u u gubitku, kombinovani racio, sada je 94,83 odsto, što je, kako je rekao, značajno poboljšanje.\n"Racio troškova i racio šteta u zbiru čine kombinovani racio i pokazuju koliko u premiji odlazi na troškove, koliko na štete, a koliko i šta ostaje osiguravačima. Prošle godine je kombinovani racio bio 94,83 odsto u odnosu na 103,64 odsto 2014. godine", objasnio je Petrović.\nTehničke rezerve prošle godine su premašile 18,8 milijardi dinara, što je za 1,8 milijardi dinara, odnosno za 11 odsto više nego 2014. godine, kazao je Petrović.\nPrema njegovim rečima, "Dunav osiguranje" je završio proces usklađivanja sa novim Zakonom o osiguranju, koji uvodi daleko više standarde za tehničke rezerve.\n"Novi zakon je stroži i Kompaniji je bilo potrebno oko pet milijardi dinara sredstava iz tekućeg poslovanja da bi mogla da obezbedi pokrivenost tehničke rezerve", kazao je Petrović.\n" ’Dunav osiguranje’ je postiglo zahtevanu aktivnost kapitala, po kojoj Komapnija ima raspoloživu marginu solventnosti veću od zahtevane 1,79 puta", zaključio je Petrović.


Dulović se opredelila za mesto odbornice\nNačelnica Srednjebanatskog upravnog okruga Tanja Dulović izjavila je danas da je podnela zahtev Vladi Srbije da je razreši dužnosti načelnice Srednjebantskog okruga, zbog prelaska na drugo radno mesto.\nDulovićeva je rekla da se vraća na staro radno mesto, za upravnika Studentskog doma “Mihajlo Predić dr Miša“, u Zrenjaninu.\nOstavkom na funkciju načelnice Srednjobanatskog okruga, opredelila se da ostane odbornik u Skupštini grada Zrenjanina jer, prema Zakonu o državnim službenicima, ne može da obavlja drugu javnu funkciju. U prošlom sazivu Skupštine Vojvodine, Dulović je među prvim poslanicima vratila mandat pokrajinskog poslanika.\nTanja Dulović je kadar Demokratske stranke, a dužnost načelnice Srednjobanatskog okruga, sa sedištem u Zrenjaninu, preuzela je tačno pre četiri godine, 20. decembra 2008. Na tu fukciju je imenovana 22. januara 2009. godine, za period od pet godina .\nIzvor : Tanjug Foto : Dnevnik\nTagovi:Dulović, načelnica, odbornica, razrešenje, Tanja Dulović, upravnik


Robert de Niro pred bankrotom: Uzela mu sve nakon 20 godina braka - Express\nSlavni glumac Robert de Niro je u procesu brakorazvodne parnice od 11 godina mlađe Grejs Hajtauer. Par je potvrdio da se rastaje još 2018. godine nakon 21 godine braka, a Grejs je sudskim putem zatražila da joj se mJesečni limit kreditne kartice vrati s 50 hiljada dolara na 100 hiljada dolara.\nGlumčeva finansijska situacija se pogoršala zbog korona virusa, zbog čega je limit smanjen. Osim smanjenjem limita, De Niro je bivšu ženu naljutio i zbog toga što je njoj i djeci, Helen i Eliotu, zabranio pristup svom domu u Njujorku.\nDe Nirova advokatica Karolin Kraus kaže da su prihodi pali zbog zbog zatvaranja lanca restorana, čiji je glumac suvlasnik. De Niro je morao da plati investitorima pola miliona dolara, koje je pozajmio od poslovnih partnera jer “nije imao novca”.


Petak, 21.05.2021., 18:44 Petak, 21.05.2021., 18:45\nSvim radnicima u Republici Srpskoj od juna će biti povećana plata, za šta će iz budžeta biti izdvajano oko 105 miliona KM na godišnjem nivou, izjavio je predsjednik Vlade Srpske Radovan Višković.\nVišković je rekao da će plata biti povećana i radnicima u realnom i u javnom sektoru.\nOn je pojasnio da će radnicima u zdravstvu plata biti povećana za još dodatnih šest odsto, dok će zaposlenim u Ministarstvu unutrašnjih poslova, obrazovanju na svim nivoima, kulturi i institucijama pravosuđa plata biti povećana za još dodatnih pet odsto.\n– Ostali radnici, uključujući i javni i realni sektor, imaće povećanje zavisno od toga koliku platu primaju na današnji dan, a po osnovu promjene Zakona o porezu na dohodak, gdje će neoporezivi dio u Republici Srpskoj sa 500 KM ići na 700 KM – rekao je Višković za BHT1.\nVišković je naveo da će po tom osnovu u budžet Republike Srpske biti uplaćeno oko 43 miliona KM manje.\nPremijer Srpske je pojasnio da će za povećanje plata na godišnjem nivou biti utrošeno oko 105 miliona KM.\n– Pošto će ove godine ići od juna, polovina tog iznosa treba da se izdvoji. Znači od tih 105 miliona KM, biće potrošeno oko 50 miliona do kraja godine za povećanje plata – rekao je Višković.\nOn kaže da sredstva za povećanje plata u Srpskoj neće biti obezbijeđena iz zaduženja, ni sa Londonske berze, nego isključivo na osnovu procjene onoga što se dešava u prvom kvartalu ove godine.\n– Rast direktnih poreza u Republici Srpskoj za prva tri mjeseca ove godine je 18 odsto, a indirektni porezi su u prva tri mjeseca bili negativni, oko dva odsto manje prihoda u odnosu na 2020. godinu, dok su u aprilu već bili tri odsto u plusu, a za prvih 15 dana u maju to je oko osam odsto u plusu – pojasnio je Višković.\nOn je dodao da se “ubacivanjem” sredstava iz budžeta u javnu potrošnju preko povećanja plata nastoji pospještiti javna potrošnja, time i rast indirektnih poreza, što će se na kraju odraziti na porast povrata PDV-a koji ide preko Uprave za indirektno oporezivanje (UIO).\nVišković je podsjetio da Republika Srpska u posljednjih nekoliko godina, kontinuirano ima povećanje koeficijenta povrata PDV-a.\nOn je rekao da se vodilo računa i o tome da oni radnici koji imaju najmanju platu, ne dobiju i najmanje povećanje, pa je najniža plata, koja je u Srpskoj iznosila 420 KM, povećana na 540 KM.\n– Time smo htjeli da i one s najmanjim primanjima dovedemo u rang s onima koji će povećanjem dobiti više. Vodili smo računa da to izbalansiramo – pojasnio je Višković.\nVišković je rekao da je u skupštinsku proceduru upućena i izmjena zakona koja će otkloniti mogućnost da poslodavci zloupotrebljavaju zakonsku odredbu prema kojoj je moguće angažovati radnika na četiri sata.\n– Poslodavci su prijavljivali radnika na četiri sata, plaćali pola doprinosa, a radnici su radili po osam i više sati – pojasnio je Višković.\nOn je rekao da će izmjenama i oslobađajući dio poreza i doprinosa na izdržavane članove domaćinstva bito povećan sa dosadšnjih 900 KM na 1 800 KM na godišnjem nivou.\n– Uduplali smo taj iznos. Tu zakonsku odrednicu u prošloj godini koristilo je više 84.000 radnika. Tu nam je gubitak u budžetu 8 400 000 KM – naglasio je Višković.\nOn je rekao da je Vlada Srpske jedna od rijetkih koja u godini pandemije pribjegava povećanju životnog standarda ljudi i povećanja javne potrošnje.\nVišković je ponovio da će medicinarima u Srpskoj plata biti povećana za šest odsto na osnovu izmjena Zakona o platama u zdravstvu, a i po osnovu povećanja neoporezivog dijela plate, te da smatra da će zdravstveni radnici biti zadovoljni i da je eventualno nezadovoljstvo prouzrokovano slabom komunikacijom.\n– Medicinska sestra ili tehničar, koji imaju platu od 800 KM imaće povećanje 8,2 odsto. Na platu od 1 000 KM povećanje ći biti 7,7 odsto – pojasnio je Višković i dodao da stimulacija od 20 odsto za radnike u kovid odjeljenjima ostaje.\nVišković je rekao da se sva ova sredstva obezbjeđuju od rasta BDP-a, koji je u Srpskoj za prva tri mjeseca prošle godine iznosio dva odsto.


Art-Anima - Tihomir Jovanović: MARS U OPOZICIJI\n“Dođavola,” promumla Flaš za sebe i položi dlan na okidač raketnog lansera.Po pravilu, svi brodovi, bez obzira teretni ili putnički morali su biti naoružani i spremni za odbranu, posle najnovijih zapažanja o pojačanoj aktivnosti na Marsu.Sada je Flaš i golim okom mogao primetiti leteći objekat. Nije bilo sumnja u to da se radi o veštačkoj letelici jer se za njom vukao plameni rep. Letelica je hitala ka Zemlji.\nSamo mesto spuštanja marsovske letelice se nalazilo u podnožju Alapačkih planina, na zaravni prekrivenoj travom i niskim žbunjem. Mesto je bilo okruženo brojnim kolima sa rotacionim svetlima, tenkovima - a primetili su i par protivavionskih raketnih sistema. I dok su prilazili svo troje osetiše malo nervoze kada se lansirne rampe okretoše ka njima.


"Na zastrašivanja iz RS-a odgovorimo masovnijom registracijom" - Klix.ba\n"Glasaću za Srebrenicu"\n"Na zastrašivanja iz RS-a odgovorimo masovnijom registracijom"\n20.6.2012. u 09:54\nGrađanska inicijativa „Glasaću za Srebrenicu“ upozorava da su institucije entiteta Republika Srpska počele da vrše otvoren i sistematski pritisak na aktiviste i građane Srebrenice nesrpske nacionalnosti, što predstavlja otvoren i beskrupulozan napad na temeljna ljudska prava i dolazi nakon otvorenih prijetnji ministra unutrašnjih poslova Stanislava Čađe izrečenih na konferenciji za štampu u Banjoj Luci 5. juna.\n„Jučer u poslijepodnevnim satima, službenik policijske uprave u Srebrenici presreo je na ulici jednog od naših aktivista i bez ikakvog objašnjenja počeo postavljati pitanja o građanima BiH koji su se u protekle dvije sedmice registrovali da glasaju u Srebrenici na njegovoj i adresama drugih građana Srebrenice“, navodi se u saopćenju Građanske inicijative „Glasaću za Srebrenicu“.\nDodaje se da se policijski službenik o kojem je riječ, nije predstavio niti obrazložio pravni osnov za presretanje ovog aktiviste na ulici, ali je bio u posjedu spiska građana koji su prijavili prebivalište u Srebrenici odštampanog na zvaničnom memorandumu MUP-a RS.\nUsto, ističe se u saopćenju, jučer su službenici policijske uprave odbili primiti zahtjev za promjenu prebivališta pet mladića i djevojaka rođenih između 1992. i 1994. godine pod izgovorom da njihov matični broj nije valjan, iako su svi imali validne lične dokumente izdane u Federaciji BiH.\n„I pored toga što zakon nalaže da je postupajući organ u tom slučaju dužan izdati rješenje s pisanim obrazloženjem, službenici policijske uprave u Srebrenici to nisu učinili, čime su prekršili zakone države BiH kojima je uređeno pitanje ličnih dokumenata“, navodi se u saopćenju.\nPitanje registracije u Srebrenici pitanje je vladavine prava i jednakosti svih građana pred zakonima BiH.\nIz Građanske inicijative „Glasaću za Srebrenicu“ ističu da ono što se jučer dogodilo u Srebrenici je frontalni napad na ljudska prava građana nesrpske nacionalnosti.\n„Entitetski MUP u Srebrenici otvoreno i sistematski diskriminira građane nesrpske nacionalnosti i radi ono što je najbolje radio i 1992. i 1995. godine: pravi spiskove. Svi znamo šta se dogodilo ljudima na tim spiskovima i 1992. i 1995. godine. Pritisak s kojim se suočavaju građani nesrpske nacionalnosti je najbolja najava onoga što će se dogoditi u Srebrenici ukoliko negatori genocida pobjede na lokalnim izborima u oktobru“, ističe se u saopćenju.\nGrađanska inicijativa „Glasaću za Srebrenicu“ poziva građane BiH da na zastrašivanje vlasti RS-a odgovore još masovnijom registracijom i pokažu da mladići i djevojke od kojih neki prvi put glasaju umjesto svojih najbližih koji počivaju u Potočarima, za razliku od devedesetih godina, nisu sami.\n„Kao građani BiH imamo pravo da svoje biračko pravo ostvarimo gdje god želimo i ministar unutrašnjih poslova RS-a je dužan da nam to osigura u skladu sa zakonima države BiH. Ako je nekada bio trenutak da međunarodna zajednica, u skladu s javno preuzetom obavezom, osigura neometan proces registracije, uključujući i postavljanje posmatrača u policijskoj stanici u Srebrenici, onda je to sada. U suprotnom, znat ćemo da se od jula 1995. nije promijenilo ništa i da bi kao i tada ostali da stoje skrštenih ruku“, navodi se u saopćenju Građanske inicijative „Glasaću za Srebrenicu“.\n20.06.2012. u 09:55


AI: Evropi granice važnije od ljudi\nZa EU jačanje evropskih granica jasno nadjačava spašavanje ljudskih života, smatra Amnesty International (AFP)\nMeđunarodna organizacija za zaštitu ljudskih prava Amnesty Inernational (AI) u svom u najnovijem izvještaju navodi da evropske vlade više brinu o jačanju granica nego o očuvanju ljudskih života.\nObjavljivanje izvještaja podudara se sa otvaranjem javne peticije na internetu u kojoj se od Evropskog parlamenta (EP) traži da na odgovornost pozove vlade i institucije Evropske unije (UN) zbog ponašanja prema imigrantima.\nU nekoliko navrata Italija je vratila ljude u Libiju, gdje su zatvarani i maltretirani.\nU izvještaju se ističe da je kampanja namijenjena za pozivanje na odgovornost svake evropske zemlje koja krši ljudska prava na način na koji provodi kontrolu migracije.\n“Evropa danas ne uspijeva u unapređenju i poštovanju prava imigranata, azilanata i izbjeglica. Neprijateljstvo je rasprostranjeno i maltretiranje često prolazi nekažnjeno”, navodi AI.\nPokušavajući spriječiti ilegalnu migraciju, evropske zemlje su ojačale mjere zaštite granica i van njihovih okvira bez obzira na gubitak ljudskih života.\nU izvještaju se ističe da u proteklih deset godina evropske zemlje sve više pokušavaju spriječiti ljude da iz Afrike brodom stignu do kontinenta, te da su provele niz mjera za osiguravanje pomorskih ili kopnenih granica.\nPrema izvještaju, tokom protekle godine u nekoliko navrata Italija je vratila ljude u Libiju, gdje su zatvarani i maltretirani.\nU izvještaju se navodi da je tokom 2011. godine najmanje 1.500 osoba, među kojima su bile žene i djeca, utopilo u Sredozemnom moru u pokušaju da dođu do Evrope.\nAmnesty smatra da su se pojedini smrtni slučajevi mogli spriječiti da su spasilačke operacije brže pokretane.\n“Za EU jačanje evropskih granica jasno nadjačava spašavanje ljudskih života. Pokušavajući spriječiti ilegalnu imigraciju, evropske zemlje su ojačale mjere zaštite granica i van njihovih okvira bez obzira na gubitak ljudskih života. Daleko od pogleda javnosti ove mjere izlažu ljude riziku ozbiljnog zlostavljanja”, rekao je direktor ureda AI u evropskim institucijama Nicolas Berger.\nUhapšeno sedam ilegalnih imigranata\nU kamionu koji je iz Srbije išao za Sloveniju pronađeno sedam državljana Afganistana.\nIlegalni migranti otkriveni u Srbiji\nCarinici pronašli 33 osobe u kombiju, dok hiljade osoba iz Somalije, Afganistana i Iraka čekaju azil u Banji Koviljači.


Sve vreme smo imali vakcinu za kovid-19\nKompanija Moderna je vakcinu dizajnirala još 13. januara, a autorizaciju za hitnu upotrebu je dobila tek u decembru. U međuvremenu, kovid-19 je odneo približno 1,5 milion života.\nJedna od kovid-19 vakcina koja najviše obećava, kompanija Moderna, je dizajnirala još 13. januara, iako je tek 16. novembra objavljeno da ima efikasnost od 94,5 odsto.\nZapravo, za izradu vakcine je bilo potrebno samo dva dana i to se desilo pre nego što je Kina objavila da se bolest prenosi sa čoveka na čoveka, nedelju dana pre prvog potvrđenog slučaja u SAD i gotovo dva meseca pre nego što je virus zvanično stigao u Srbiju.\nU prvoj polovini februara je vakcina mRNA-1273 već bila proizvedena i isporučena Nacionalnom institutu za zdravlje u SAD, kako bi započela prva faza kliničkih ispitivanja. Ovime je postavljena rekordna brzina razvoja jedne vakcine u istoriji. Uprkos uspehu, mračna činjenica je da je bolest u istom periodu odnela približno 1,5 miliona života, a da smo u teoriji imali alat da je zaustavimo.\nZašto ga nismo iskoristili? Da li je Moderna trebalo da pusti vakcinu na tržište već u februaru ili maju, kada su došli prvi pozitivni rezultati prve faze ispitivanja?\nKada se uzme u obzir novi talas koji je pokrenut ove zime, teško je ne postaviti takvo pitanje, piše New York Magazine. Međutim, postojeća infrastruktura u izradi vakcina govori da to nije bilo moguće. Zapravo, neki od uglednih zvaničnika i institucija su upozoravali da vakcina možda nikada neće biti otkrivena.\nVeć je u ovom slučaju nenormalna brzina izrade značila da su se klinički testovi radili paralelno umesto jedan za drugim, da je vakcina istovremeno bila u proizvodnji, i da je autorizovana za „hitnu upotrebu” već u decembru, samo na osnovu preliminarnih podataka koji ne pokazuju dugoročnu zaštitu niti mere efekat vakcine na prenos sa čoveka na čoveka (podaci pokazuju samo u kojoj meri štiti od bolesti).\nBil Gejts prognozira da će prve vakcine biti odobrene početkom 2021, ali nije tako jednostavno\nBiohaker pokušao da sam napravi COVID-19 vakcinu eksperimentišući na sebi\nProblem sa ranim puštanjem u upotrebu vakcine jeste i reakcija javnosti. Ljudi su, nažalost, već skeptični prema vakcinama, a u maju bi bilo teško naći bilo kog epidemiologa, stručnjaka za vakcine, ili medicinskog zvaničnika koji bi preporučio da vakcina već krene da se upotrebljava.\nKroz većinu moderne medicinske istorije, vakcine za zarazne bolesti su uobičajeno dolazile u krajnjim stadijumima epidemija — kada je većina štete već bila učinjena, a stopa smrtnosti drastično opala. Za male boginje, šarlah, tuberkulozu, tifus, „magični lekovi” nisu zaustavili bolesti, već su ih samo zauvek odstranili kada su one već same utihnule.\nVakcine Moderne, Pfizera, i AstraZeneca su stigle veoma brzo, ali ne dovoljno da spreče još veliki broj smrti od kovida-19. Stručnjaci predviđaju da će samo u SAD umreti još 200.000 ljudi, pored 290.000 već preminulih. To znači da je „nesreća koju viđamo jednom u veku” stigla da se razvije od početka do kraja pre nego što smo pronašli rešenje za koje smo bili sigurni da smemo da ga primenimo.\nDa li je normalno da logo košta 5 miliona dinara?\nSa druge strane, nebezbedna vakcina bi mogla da donese daleko veće probleme. Tako je vakcina za dečiju paralizu koja se pojavila 1955. godine ubila desetoro i paralizovala 200 pacijenata, što predstavlja pravu medicinsku katastrofu. Istina je da nijedna od vakcina za novi koronavirus ne sadrži pravi virusni materijal, onakva nesreća koja je pogodila jednog od 1.000 pacijenata nije moguća (danas je pravilo da se prihvata najviše jedan od milion slučajeva u kojima vakcina ima štetan efekat).\nNa kraju, vakcina koja nije efikasna bi mogla da ljudima pruži lažan osećaj sigurnosti, što bi znatno povećalo širenje virusa jer se oni koji su vakcinisani, a zaraženi, više ni bi ponašali odgovorno.\nčetvrtak, 10. Decembar, 2020.